ΕΚΚΛΗΣΙΑΣΤΙΚΑ ΝΕΑ ΠΤΟΛΕΜΑΪΔΑΣ : Δημήτριος Β. Εμμανουήλ, ΠΡΩΤΟ ΣΧΟΛΙΟ ΣΤΟ ΔΙΑΓΓΕΛΜΑ ΤΟΥ ΠΡΩΘΥΠΟΥΡΓΟΥ της 28/04/2020\nΔημήτριος Β. Εμμανουήλ, ΠΡΩΤΟ ΣΧΟΛΙΟ ΣΤΟ ΔΙΑΓΓΕΛΜΑ ΤΟΥ ΠΡΩΘΥΠΟΥΡΓΟΥ της 28/04/2020\nΠΡΩΤΟ ΣΧΟΛΙΟ ΣΤΟ ΔΙΑΓΓΕΛΜΑ ΤΟΥ ΠΡΩΘΥΠΟΥΡΓΟΥ της 28/04/2020\n«Πλανάσθε μη ειδότες τας γραφάς μηδέ την δύναμη του Θεού» (Ματθ. Κβ΄, 29)\nΟ Ιησούς Χριστός Αληθώς Ανέστη.\nΕννέα ημέρες μετά το Πάσχα, μετά την Ανάσταση του Κυρίου ημών Ιησού Χριστού ο Πρωθυπουργός της Ελλάδος με τον πιο επίσημο τρόπο - δια τηλεοράσεως - επικοινώνησε με ολόκληρο τον ελληνικό λαό, με μικρούς και μεγάλους, με μαθητές και δασκάλους, με παιδιά, γονείς και παππούδες, με δημοσίους υπαλλήλους και ελεύθερους επαγγελματίες, με ανθρώπους φτωχούς, άνεργους αλλά και με πλουσίους, με υγιείς και αρρώστους, με όλους σχεδόν του πολίτες αυτής της χώρας.\nΝα και ο πρώτος ώριμος καρπός της νέας τάξης πραγμάτων: Όταν θέλεις να σε δουν και να σε ακούσουν όλοι οι πολίτες εφαρμόζεις την τακτική «Μένουμε Σπίτι»!\nΣτο σημείο αυτό ας σχολιάσουμε από το διάγγελμα του Πρωθυπουργού ό,τι είναι άξιο λόγου έχοντας κατά νουν πρώτα τα λόγια του Αναστάντος Κυρίου μας: «Προσέχετε μη πλανηθείτε», και έπειτα τη φωνή του αειμνήστου π. Σάββα Αχιλλέως: «Προσέχετε τα λόγια της Αγία Γραφής. Αλλ’ έρχεται ο Θεός και λέγει: «Προσέχετε μη πλανηθείτε». Μην σας πλανήσει ο Διάβολος και δεν το πάρετε μυρουδιά και σας σφραγίσει. Αυτό που είπεν ο Θεός, δεν είπε πολλά λόγια. Προειδοποιεί ο Θεός: «Προσέχετε μη πλανηθείτε»! Τελείωσε, έως εκεί.» \nΑκούσαμε τον Πρωθυπουργό της χώρας ευθύς εξ αρχής να μιλάει για μια «μάχη» που δίνει «ο κόσμος ολόκληρος» αλλά και η Πατρίδα μας μ’ έναν «α ό ρ α τ ο ε χ θ ρ ό», με έναν εχθρό «ύ π ο υ λ ο». Είπε: «Εδώ και μήνες η πατρίδα μας, αλλά και ο κόσμος ολόκληρος, δίνει μια μάχη με έναν αόρατο και ύπουλο εχθρό.»\nΑλήθεια για ποιον εχθρό ομιλεί εδώ ο κ. Πρωθυπουργός; Ποιος είναι αυτός ο εχθρός; Μήπως ο νέος κορωνοϊός, αυτή η λοιμώδης αρρώστεια; Ως γνωστό, σήμερα μάς είναι γνωστοί περισσότεροι από 4οο τύποι ιών! Ο νέος κορωνοϊός Covid-19, αυτός λοιπόν είναι ο «αόρατος εχθρός», ο «ύπουλος» που έχει τρομοκρατήσει τα ανάκτορα του Συντάγματος και μαζί την οικουμένη ολόκληρη; Αν όντως είναι έτσι τα πράματα αδελφοί, και ο εχθρός μας είναι απλά ένας "ιός", καλό για εμάς τους Ορθοδόξους είναι να εξετάσουμε τη στιγμή αυτή τη γνωστή σε όλους μας φράση: «Ο πλανών την οικουμένην όλην» (Αποκ. 12,79), και μαζί την άλλη φράση: «Ο πλανών τους Πρωθυπουργούς, τους επιδημιολόγους και επιστήμονας του κόσμου ολόκληρου»!\nΑς δούμε λοιπόν ποια «μάχη» πρέπει να κερδίσουμε πρώτα - πρώτα εμείς οι Ορθόδοξοι, ποιος είναι ο «αόρατος και ύπουλος εχθρός» μας που θέλει να σφραγίσει αν είναι δυνατόν και τους «εκλεκτούς» (ενν. του Ορθοδόξους Χριστιανούς), και τέλος ποιος είναι ο «τρομοκράτης» της υπόθεσής μας, ο «ιός Covid-19» ή ο «υιός της λέσχης Μπίλντερμπεργκ». Ποιος είναι ο «τρομοκράτης», ο ένας των 4οο ιών ή ο ένας της Ομάδας Μπίλντερμπεργκ (που είναι μια ανεπίσημη ετήσια διάσκεψη 130 περίπου ατόμων, οι περισσότεροι εκ των οποίων είναι άτομα επιρροής στους τομείς της πολιτικής, των επιχειρήσεων και των τραπεζών);\nΑ΄. Ποια «μάχη» πρέπει να κερδίσουμε πρώτα εμείς οι Ορθόδοξοι!\nΙδού! «Τα μικρόβια είναι υποτακτικοί του Θεού. Τα στοιχεία της φύσης είναι υποτακτικοί του Θεού, κάνουν υπακοή στο Θεό, ό,τι τα λέει ο Θεός κάνουν» (Γέροντας Γαβριήλ ο Αγιορείτης) .\nΑδελφοί, να γιατί λέγει η Αγία Γραφή ότι οι άνθρωποι - παρά τις παιδαγωγικές τιμωρίες του Θεού - αντί να μετανοήσουν θα βλασφημήσουν τον Θεό. Στην Αποκάλυψη του Ιωάννου, στο κεφ. ιστ΄ στίχο 1 διαβάζουμε: «Και ήκουσα μεγάλης φωνής εκ του ναού λεγούσης τοις επτά αγγέλοις∙ υπάγετε και εκχέατε τας επτά φιάλας του θυμού του Θεού εις την γην». Ο αείμνηστος π. Χαράλαμπος Βασιλόπουλος ερμηνεύοντας το χωρίο αυτό στέκεται εξ αρχής στη φράση «μ ε γ ά λ η φ ω ν ή ε κ τ ο υ ν α ο ύ» και ρωτάει: «Ποια είναι η μεγάλη φωνή, που βγήκε από τον Ναό;». Και απαντά: «Είναι η μεγάλη φωνή του Παντοδυνάμου Θεού, που δίνει την εντολή στους Αγγέλους του, στα πνευματικά όργανά του να αρχίσουν το ξέσπασμα της θείας τιμωρίας. Οι ασεβείς και οι αμετανόητοι αμαρτωλοί, όπως θα ιδούμε πιο κάτω, (Αποκ. ΙΣΤ’ 9) θα εκδηλώσουν την βλασφημία τους εναντίον του Αγίου Θεού, εξ αιτίας των τιμωριών, από τις οποίες πλήττονται. Θα βλασφημήσουν τον Θεόν, διότι αναγνωρίζουν, ότι ο Κύριος έχει εξουσίαν «επί τας πληγάς αυτάς». Η φωνή, λοιπόν, που άκουσε ο Ευαγγελιστής είναι η φωνή του Παντοδυνάμου Θεού, του Κυριάρχου του Σύμπαντος, ο Οποίος δίνει εντολή, για την έναρξι των μεγάλων καταστροφών».\nΙδού αδελφοί ποιος είναι ο αόρατος και ύπουλος εχθρός όλων των Αντιχρίστων των ημερών μας, ο Κύριος ημών Ιησού Χριστός, ο Θεός! Αλήθεια, ποια είναι η γνώμη σας, "για ποιον εχθρό ομιλεί εδώ ο κ. Πρωθυπουργός;"...\nΚαι ποια είναι η πρώτη φιάλη, ποιο το περιεχόμενό της; «Και εγένετο έλκος κακόν και πονηρόν». Εκδηλώθηκε δηλαδή πληγή κακή και πονηρή με πόνους. Φανερώθηκε πληγή οδυνηρή. Αρρώστεια λοιμώδης...\nΕίναι ώρα να δούμε τη σφαιρική άποψη του κ. Πρωθυπουργού "περί μετανοίας" και ιδού ολίγα λόγια από το διάγγελμά του:\n- Πήραμε μέτρα πρωτοφανή για να περιορίσουμε την εξάπλωσή του. Αποδεχτήκαμε, ως κοινωνία, την ανάγκη να παραλύσει η οικονομική δραστηριότητα για να σώσουμε ανθρώπινες ζωές.\n- Μείναμε μακριά από ανθρώπους που αγαπάμε για να τους προστατεύσουμε. Δεν πήγαμε στις εκκλησίες μας.\n- Σήμερα, μπορούμε πια να πούμε με ασφάλεια ότι τα μέτρα που πήραμε απέδωσαν… περιορίσαμε το πρώτο κύμα του ιού…\n- Διαθέτουμε… δύο ακόμα συμμάχους: Τον καλό καιρό, που θα μας επιτρέπει να περνάμε περισσότερο χρόνο έξω. Και, το σημαντικότερο, ευαισθητοποιημένους και ενημερωμένους πολίτες που γνωρίζουν, πλέον, τι πρέπει και τι δεν πρέπει να κάνουν…\n- (Η) Ψηφιακή δημόσια Διοίκηση που (πλέον μάς) εξυπηρετεί γρήγορα, απλά και εύκολα… (και) δεν υπάρχει επιστροφή στην «προ κορωνοϊού πραγματικότητα». Ζούμε, ήδη, αλλιώς.\n- Κανείς δεν μπορεί να αποκλείσει μια πιθανή αναζωπύρωση της απειλής… μόνο η πειθαρχία του κάθε πολίτη θα είναι αυτή που θα κρίνει την επιτυχία του.\n- κάθε απόφαση (πρέπει) να έχει τη σφραγίδα της επιστημονικής γνώσης… έπρεπε να αμυνθούμε για την υγεία μας και να σώσουμε ζωές, μένοντας σπίτι.\n- Το νέο μας σύνθημα, λοιπόν, είναι «Μένουμε Ασφαλείς».\nΑλήθεια αρκούν αυτές οι φράσεις - κλειδιά για να ανοίξουν την υπόθεση της αμετανοησίας, θεομπαιξίας και βλασφημίας όλων μας και όχι μόνο των υπευθύνων που λαμβάνουν μέτρα και μέτρα, όλων μας που πιστέψαμε πως τα θύματα στην Ελλάδα ήταν λίγα γιατί μείναμε στο σπίτι; Αλήθεια ποιος μπορεί να συνδέσει έστω και μία λέξη ή φράση του Πρωθυπουργού με τη λέξη μετάνοια ή με την άλλη μεγάλη λέξη που ακούει στο όνομα «Ορθοδοξία»;\nΒ΄. «Πρέπει να έχουμε σφραγισμένους, λέει, τους ανθρώπους και να ξέρουμε που πηγαίνουν και που έρχονται!» (π. Σάββας Αχιλλέως)\nΌ,τι ζήσαμε μέχρι σήμερα – τρομοκρατημένοι από τον κορωνοϊό - το περιγράφουν τα λόγια που ήδη διαβάσαμε στην παραπάνω φράση. Ας δούμε τι άλλο έχει να μας πει ο αείμνηστος π. Σάββας χωρίς να ξεχνούμε τα παρακάτω λόγια του Πρωθυπουργού μας: «Προτεραιότητά μου ήταν και παραμένει η ζωή και η υγεία των Ελλήνων. Επιλογή μου είναι η κάθε απόφαση να έχει τη σφραγίδα της επιστημονικής γνώσης»!\n«Ο Αντίχριστος έκανε και δημιούργησε «εξέλιξη» της επιστήμης. Επιστήμη μεγάλη, πρόοδος φοβερά. Και προσπαθεί, λέγει, η επιστήμη να δώσει αυτή τη σφραγίδα στον άνθρωπον! και βρίσκουν αιτία πως θα πολεμήσουμε, «πως θα πολεμήσουμε, λέγει, την τρομοκρατία;». Πώς θα πολεμήσουμε την «Τρομοκρατία»! Πρέπει αμέσως…, εφεύρανε: Τρομοκρατία, τρομοκρατία. Αφήνουν τους κλέφτες και κλέβουν ανοίγοντας τράπεζες, τον κόσμο. Αφήνουν να σκοτώνει ο ένας τον άλλον, αφήνουν και γίνονται όλα τα κακά, (και) σου λέει: ‘’Αυτή είναι «τρομοκρατία», πρέπει να την πολεμήσουμε. Πώς να την κυνηγήσουμε, με ποιον τρόπο; Πρέπει να έχουμε σφραγισμένους, λέει, τους ανθρώπους και να ξέρουμε πού πηγαίνουν και πού έρχονται! Και αυτό το σφράγισμα δεν είναι τίποτε άλλο παρά μόνο ένα μικροτσίπ το οποίο σου εμφυτεύεται ή στο μέτωπο ή στο δεξί το χέρι! Προσέχετε τα λόγια της Αγία Γραφής. Αλλ’ έρχεται ο Θεός και λέγει: «Προσέχετε μη πλανηθείτε»! Μην σας πλανήσει ο Διάβολος και δεν το πάρετε μυρουδιά και σας σφραγίσει. Αυτό που είπεν ο Θεός, δεν είπε πολλά λόγια. Προειδοποιεί ο Θεός: «Προσέχετε μη πλανηθείτε»! Τελείωσε, έως εκεί» .\nΓ΄. «Δεν θα περάσει πολύ καιρός που η κυριαρχία του Σατανά θα κάνει φανερή την εμφάνισή της. Η γη θα στενάζει κάτω απ’ τη φοβερή και τυραννική κυριαρχία του» (π. Φιλόθεος Ζερβάκος).\n«Τα λίγα αποσπάσματα που ακολουθούν είναι λόγια του πατρός Φιλοθέου προς τον σεβαστό Αρχιμ. Κλήμη Ζώκαρη. Ας τα προσέξουμε, μας ενδιαφέρουν. Ζω, μου ‘πε, ο Γέροντας, με την αγωνία του κόσμου, του κόσμου που ‘γινε μάζα, και πορεύεται σαν πρόβατο σε σφαγή, χωρίς διαμαρτυρία και προσπάθεια να ξεφύγει απ΄ τα χέρια του βεβαίου θανάτου. Ο Σατανάς έχει υπνώσει τους ανθρώπους και τους χρησιμοποιεί… Στις μέρες μας τις έσχατες, θα μεγαλώσει επικίνδυνα ο φόβος και η ανασφάλεια. Έτσι θα παραλύσουν τα πάντα από μια αδιαφορία, θα μεγαλώσει η επιθετικότητα με ομαδική μορφή και ο άνθρωπος θα ξεχάσει πως είναι άνθρωπος, πλάσμα Θεού… Έρχονται σκληρές μέρες στη ζωή της αποστασίας μας. Δεν θα περάσει πολύ καιρός που η κυριαρχία του Σατανά θα κάνει φανερή την εμφάνισή της. Η γη θα στενάζει κάτω απ΄ τη φοβερή και τυραννική κυριαρχία του. Θα μοιάζει κάθε πόλις και χωριό με φρενοκομείο, γιατί οι άνθρωποι θα τρώγονται μεταξύ τους χωρίς τύψεις, αφού θα έχουν εγκαταλειφθεί από μόνοι τους...» .\nΑδελφοί, «Μετανοείτε»! Ο Σατανάς έχει υπνώσει τους ανθρώπους (πρωθυπουργούς, επιδημιολόγους, επιστήμονες) και τους χρησιμοποιεί…\nΠτολεμαΐδα 29 Απριλίου 2020\n ΠΗΓΗ: «ΘΑ ΘΕΛΗΣΟΥΜΕ ΝΑ ΞΥΠΝΗΣΟΥΜΕ, από την καταστροφική μας εκκοσμίκευση;», ΕΚΔΟΣΕΙΣ «ΟΡΘΟΔΟΞΟΣ ΚΥΨΕΛΗ», ΘΕΣΣΑΛΟΝΙΚΗ 2019, Σελ. 77-78


Georges Banu: Έξοδοι κινδύνου – ΔΡΩΜΕΝΑ\nGeorges Banu: Έξοδοι κινδύνου > ΔΡΩΜΕΝΑ > Georges Banu: Έξοδοι κινδύνου\nGeorges Banu: Έξοδοι κινδύνου\nGEORGES BANU 31 Μαΐου, 2021 9 Ιουνίου, 2021\nΤο θέατρο κινδυνεύει ή τουλάχιστον έτσι ζει. Αυτή η προαγγελία καταστροφής γεννιέται με τις απαρχές του αιώνα και ο πρώτος που τη διακηρύσσει είναι ο Edward Gordon Craig. “Έκτοτε, αναζητάμε πάντα την επιβίωση, την αναγέννηση και τη ριζοσπαστικότητα κάθε αναζήτησης μετριέται με τον πήχη του κινδύνου. Ο άνθρωπος του θεάτρου, περισσότερο από οποιονδήποτε άλλον, θέλει να βρίσκει μέσα στο σκοτάδι, μιαν έξοδο κινδύνου. Σήμερα όμως, το ξέρουμε, μόνο για τον καλλιτέχνη που τη βρίσκει είναι μοναδική, ενώ ο κριτικός, αυτός, μπορεί να απελευθερώνει πολλές, να τις δοκιμάζει, να τις υποδεικνύει. Η μυωπία, έλεγε ένας φίλος, είναι ίδιον των αετών.\nΣε μιαν αίθουσα θεάτρου, όπως και στην πραγματικότητα, υπάρχουν εκείνοι που δεν ξέρουν ποτέ, πού βρίσκονται οι έξοδοι κινδύνου –η συνείδηση του κινδύνου, τους είναι άγνωστη – και υπάρχουν και εκείνοι που μπαίνουν σ’ ένα δημόσιο χώρο με τα μάτια στυλωμένα στις διεξόδους του πανικού, καθώς αμφιβάλλουν για την κάθε κατάσταση και κατατρώγονται από την ιδέα ότι μπορεί ανά πάσα στιγμή, να επιδεινωθεί. Το να φθάσουν πρώτοι στις εξόδους κινδύνου, τους φαίνεται αναγκαίο και υποχρεωτικό. Το να ακολουθήσουν εγκαίρως μιαν έξοδο κινδύνου, σημαίνει μιαν ευκαιρία όχι μόνο να σωθούν αλλά και να σώσουν το θέατρο. Όπου υπάρχει κινδυνος, υπάρχει και μεσσιανική συνείδηση.\nΖω το αίσθημα της κρίσης στο θέατρο, σημαίνει ότι αναζητώ πάντα μιαν απάντηση, όχι μιαν έσχατη, μεγαλόπρεπη απάντηση, αλλά μιαν απάντηση στην καταστροφή, και τελεσίδικη απάντηση. Είναι σαν να μην μπορείς να τη βρεις παρά μόνο μέσα στον πανικό, δραπετεύοντας από τον όλεθρο. Σα να ακολουθούσες μέσα στο σκοτάδι μιαν έξοδο κινδύνου. Μια στιγμή. Μια φορά. Με μερικούς οικείους.\nΓνωρίσαμε μιαν εποχή όπου μία και μόνη απάντηση έμοιαζε ικανή να σώσει εκείνο που απειλείτο. Το συναρπαστικό του Ενός και Μόνου. Το συναρπαστικό της δύναμης. Γιατί το να υπερασπίζεσαι ένα σκοπό, σημαίνει ότι αποτελείς κοινό σώμα, ότι εξομοιώνεσαι με αυτόν και κατακτάς έτσι την ισχύ που εκπέμπει. Ή, αντίθετα, βυθίζεσαι στην τύφλωση που απορρέει. Το να αναγνωρίζεσαι σε μιαν απάντηση, υπονοεί την ευτυχία να ζεις για μια στιγμή, ένα αίσθημα ορθότητας και αποτελεσματικότητας. Και να διατηρείς κατόπιν, τη σφραγίδα αυτής της επιλογής που λάξευσε τη ζωή σου. Δεν γλιτώνουμε από τα αξιώματα που χαράχτηκαν στην πέτρα ενός σκοπού με τον οποίο μας ταύτισαν. Ή με τον οποίο ταυτιστήκαμε. Ήταν η εποχή της δεκαετίας του ’60. Brecht ή Artaud.\nΔέκα χρόνια αργότερα, δεν συνωστιζόμαστε πια σ’ ένα-δυο δρόμους, υπάρχει ολόκληρη δέσμη. Εξακολουθούμε να ψάχνουμε, δεν σταματάμε όμως για πολύ στο ίδιο μέρος. Όπως λέει και ο εραστής της Λεϊλά, στο Συνέδριο των Πουλιών [The Conference of Birds], όταν τον ρωτάνε: “Νομίζεις πως θα την βρεις εκεί;” – “Για να την βρω, την ψάχνω παντού”. Η συνείδηση του κινδύνου παραμένει, είμαστε όμως λιγότερο σίγουροι για τις απαντήσεις. Επιτάχυνση της αμφιβολίας… Το να μιλά κανείς για το θέατρο που έζησε, υπονοεί ότι κάνει στο εξής τον απολογισμό των ευκαιριών που κατά καιρούς διέκριναν οι άνθρωποι του θεάτρου, των εξόδων κινδύνου που φαντάστηκαν. Η επαναδιευθέτηση ενός προτύπου θεατρικής δουλειάς, ήταν μια από τις υποθέσεις που η Ανατολή θεώρησε αλλιώτικα από τη Δύση. Το έργο, αλλά και ο τρόπος που παράγεται, μαρτυρούν τόσο το ένα όσο και το άλλο, το πνεύμα μιας κοινωνίας. Αναζητήθηκαν απαντήσεις, αλλού στην Ανατολή, απαντήσεις στις ελλείψεις μας, στις εξαντλήσεις μας. Η Ανατολή παρουσιάστηκε σαν χώρος εμπλουτισμού και ολοκλήρωσης του είναι και όχι μόνο σαν εκτονωτής μιας θεατρικής γλώσσας, που διαμορφώθηκε με αυστηρότητα και μεταδόθηκε με πιστότητα. Στο εντελώς άλλο άκρο, εξερευνήσαμε το δρόμο της εικόνας, το δρόμο μιας εκ νέου ανακάλυψης του θεάτρου, μιας απόλαυσης απαλλαγμένης στο εξής από κάθε κακή συνείδηση. Το θέατρο του βλέμματος, το θέατρο του φανταστού.\nΣτα τέλη της δεκαετίας του ’70, η εφόρμηση στον Τσέχωφ, δασκάλου μιας γλώσσας μειονότητας, αντίθετης σε κάθε σωτήρια προοπτική, υποκαθιστά την προκατάλυψη για τον Μπρεχτ. Με τον Τσέχωφ, επιστρέφουμε στις μερικές αλήθειες και στη ρήση που εστιάζεται στο υποκείμενο. Μερικά χρόνια αργότερα, τον διαδέχεται ο Σαίξπηρ και μαζί του, προβάλλει ήδη η έλξη μιας απόπειρας να ξεπεραστεί το αποσπασματικό. Το θέατρο μοιάζει και πάλι να συνεπαίρνεται από τα μεγάλα σύνολα. Τσέχωφ και Σαίξπηρ – είναι οι δυο συγγραφείς στους οποίους αναγνωρίζεται το θέατρο του ’70.\nΤο βιβλίο αυτό, θέλει να ξαναβρεί τις ευκαιρίες που έδωσε το θέατρο στον εαυτό του και ορισμένα από τα μονοπάτια που ακολούθησε. Η επιπλοκή των απαντήσεων αποτελεί σήμερα άμυνα απέναντι στον κίνδυνο. Αν το θέατρο βρίσκεται σε κατάσταση πολιορκίας –απόδειξη ότι είναι ζωντανό– αντιστέκεται κάθε φορά διαφορετικά. Το Ένα και Μόνο, το διαδέχεται το πολλαπλό, που κερδίζει σε ανεξαρτησία, ό,τι χάνει σε εξουσία. Το να μιλά κανείς για το θέατρο της τελευταίας δεκαετίας σημαίνει καταρχήν, ότι μιλά για την ιστορία που έζησε. Μιαν ιστορία άμεσης γνώσης. Πόσο καιρό αντιστέκεται η ανάμνηση; Ο Hegel [Georg Wilhelm Friedrich Hegel, 1770-1831] έλεγε ότι όταν αντικρίζουμε το παρελθόν, το πρώτο που βλέπουμε, είναι τα ερείπια.\n“Τα πάντα είναι πρόσκαιρα, τίποτε δεν είναι μόνιμο. Ποιος ταξιδιώτης, δεν ένιωσε τη νοσταλγία του;” Το να θυμίσεις σ’ ένα βιβλίο τις διαδρομές που ακολουθήσαμε για να τις εγκαταλείψουμε κατόπιν, είναι σα να μιλάς ταυτόχρονα για το χρόνο, σαν τροπικό δάσος που έρχεται να καλύψει τα ερείπια. Πρέπει να προλάβεις να συλλάβεις το περίγραμμά τους προτού να εξαφανισθούν. Αυτό όμως, που μας ενδιαφέρει εδώ, είναι η ιστορία του υποκειμένου και όχι η αρχαιολογία: η ιστορία του υποκειμένου ενσωματώνει το χρόνο, αφήνεται να μεταμορφωθεί απ’ αυτόν. Έρχεται όμως η μέρα που ο χρόνος την απορροφά.\nΤο γραπτό περί θεάτρου, δεν χρειάζεται παρά μιαν ελάχιστη απόσταση σε σχέση με το γεγονός. Το να μιλάς για το θέατρο, απαιτεί μιαν αδιάλειπτη επαφή με το εν τω γίγνεσθαι έργο, γιατί μπορούμε βεβαια, να θεωρητικοποιούμε αλλά μόνο μέσα στην οικειότητα του θεατρικού συγκεκριμένου. Πρέπει να παραμένει κανείς κοντά στο γεγονός που έλαβε χώρα και δεν υπάρχει πια, και η άμεση γνώση εξακολουθεί εδώ, περισσότερο από οπουδήποτε αλλού, να είναι απαραίτητη.\nΤο γραπτό εδραιώνει μια μνήμη. Ούτε οι φωτογραφίες, ούτε τα βίντεο μπορούν να διατηρήσουν το ζωντανό, να συλλάβουν το θεατρικό γεγονός στη μεγαλοφυία του. Εκεί όπου υπάρχει κινητικότητα, ακινητοποιούν· το κατάλοιπο που φιξάρουν χρονολογεί υπερβολικά το έργο: βλέπουμε πολύ καθαρά ότι διαγράφεται ένα ρεύμα, μια εποχή. Η μνήμη του θεάτρου δεν μπορεί παρά να ανήκει στην τάξη του γραπτού. Καταλαβαίνω καλύτερα τον Mei Lan-Fang [1894-1961] όταν διαβάζω κειμενο του Μπρεχτ, παρά όταν βλέπω τις εικόνες του μεγάλου Κινέζου. Αντιλαμβάνομαι καλύτερα το μέτρο της τέχνης του “Ίρβινγκ”, όταν διαβάζω τον Craig, παρά σαν βλέπω τις φωτογραφίες τού εξαίρετου ηθοποιού. Το γραπτό καταθέτει μιαν απορία, την εκπληκτική συνάντηση ενός υποκειμένου μ’ ένα θεατρικό γεγονός. Αν είναι αλήθεια, ότι η αρχαιολογική αξία του λόγου είναι μικρότερη από του οπτικού ντοκουμέντου, μολοντούτο, ο λόγος είναι που συλλαμβάνει τα ρεύματα ζωής που περικλείει το θέατρο. Ο λόγος είναι εστία υποκειμενικής μνήμης, τη μόνη που γνωρίζει η δυτική σκηνή. Μνήμη που δεν μας κάνει να δούμε το θέατρο που υπήρξε, αλλά μας προσκαλεί να το φανταστούμε, με αφετηρία τις λέξεις. Το θέατρο τότε, φορτίζεται με την ομορφιά των φαντασμάτων.\nΜε μια σχεδόν εξαίρεση, εξαίρεση μεγάλου μεγέθους, του Στανισλάφσκι (μαζί του όμως τελειώνει ο 19ος αιώνας), το σύγχρονο θέατρο δεν γνωρίζει έργα-επιτομές και επιπλέον δεν μοιάζει να νιώθει την ανάγκη τους. Τα θεωρητικά βιβλία του αιώνα, σύντομα πάντα, είναι κάθε φορά μια συλλογή από κείμενα, σημειώσεις, συνεντεύξεις. Από το Θέατρο και το είδωλό του, του Artaud, στο Για ένα φτωχό θέατρο του Grotowski, ή το Άδεια Σκηνή του Peter Brook, βρίσκουμε ξανά την ίδια σύζευξη μιας ρήσης για το θέατρο και μιας ρήσης πάνω σε άμεσα, συγκεκριμένα γεγονότα.\nΩσάν το θέατρο να χρειαζόταν κάθε φορά βιαστικές απαντήσεις. Ούτε ο Craig, ούτε ο Μέγιερχολντ, ο Μπρεχτ ή ο Jouvet γράφουν κείμενα μεγάλης έκτασης, υιοθετούν ένα ύφος δοκιμίου ή μιας άκαιρης θέσης, σε φόντο θεωρητικής ωστόσο συνέχισης. Αυτοί οι άνθρωποι που ζωντάνεψαν τη σύγχρονη θεατρική συνείδηση, είναι όλοι λακωνικοί· μόνο η ίδια η φύση της θεατρικής δουλειάς, μπορεί να εξηγήσει αυτήν τη συγκέντρωση, που διακρίνεται από κάτι επείγον, στο οποίο πρέπει να ανταποκρίνονται κάθε φορά τόσο τα έργα όσο και τα προγράμματα.\nΤα κείμενα εκείνου που δεν κάνει θέατρο, του κριτικού, οφείλουν να διατηρούν και αυτά την ίδια ένταση, γιατί, για να είναι αναγκαία, θα πρέπει να δεσμεύονται εξίσου στην αναζήτηση μιας εξόδου κινδύνου. Μόνο το σύντομο κείμενο μπορεί να αδράξει αυτή την ευκαιρία, αυτή την εν διεγέρσει ζωή. Το συντμημένο γίνεται τότε, πιο αποτελεσματικό από την συστηματική ανάπτυξη, η κριτική καταφέρνει έτσι να γράφει περί θεάτρου, απλευθερώνοντας εξόδους για το θέατρο. Και απαλλάσσεται από το αβάσταχτο συναίσθημα του “δωρεάν”, που δεν ανέχονται οι άνθρωποι του θεάτρου.\nΠρέπει, έστω και θυσιάζοντας το θεωρητικό εύρος, να επισημαίνει τα αδιέξοδα και να απελευθερώνει τις εξόδους κινδύνου. Εξόδους επικουρικές. Το γραπτό περί θεάτρου, ανήκει περισσότερο στο είδος της νουβέλας παρά στο μυθιστόρημα. Τα κείμενα για το θέατρο, που με άγγιξαν περισσότερο, ήταν πάντα κείμενα σύντομα, που ανάβλυζαν κατευθείαν από το καλλιτεχνικό κίνημα στο οποίο συμμετείχαν. Κείμενα που δεν ικανοποιούν τους φιλοσόφους επειδή πρόσκεινται στην επικαιρότητα και δυσαρεστούν τους καλλιτέχνες επειδή απέχουν από την πρακτική τους. Κείμενα για το τίποτα, κείμενα επιβίωσης. “Το σύντομο φιλί, γράφει ο ποιητής, είναι απείρως πιο σφοδρό και αναστατώνει περισσότερο από ένα φιλί διαρκείας, που αποτελεί αυτοσκοπό, γι’ αυτό και το διήγημα, φόρμα σύντομη γοητεύει σε αντίθεση με το μυθιστόρημα, τόσο μεγάλο που πρέπει να επανέρχεσαι, να μένεις”. Το διήγημα πάντα, ποτέ το μυθιστόρημα του θεάτρου…\nΟι “έξοδοι κινδύνου”, για τις οποίες μιλώ σ’ αυτό το βιβλίο, δεν ήταν σίγουρα οι μόνες. Θα μπορούσαμε να αναφέρουμε και άλλες. Ένα όμως είναι βέβαιο: καμιά δεν εμφανίστηκε σαν αδιαμφισβήτητος δρόμος. Διαπίστωση που ισχύει για όλες.\nΜια έξοδος κινδύνου, δεν έχει σήμερα τίποτε το οριστικό. Είναι εκρηκτική και προσωρινή, την ακολουθεί κανείς πάντα υπό το κράτος μιας γοητείας. Είναι ένα γεγονός· από αυτό πηγάζει η δύναμή της. Μια έξοδος κινδύνου δεν προτείνεται παρά μόνο για σύντομο χρονικό διάστημα (οι τρέχουσες μεταφορές που χρησιμοποιούν οι σκηνοθέτες είναι άμμος και σχιστόλιθος). Οφείλουμε πάντα να βρίσκουμε καινούργιες, έστω και με κίνδυνο να κατηγορηθούμε ότι εγκαταλείπουμε το πλοίο που βυθίζεται, γιατί θα πρέπει να δυσπιστεί κανείς στους ήρωες που υπερασπίζονται άδεια φρούρια. Το θέμα δεν είναι βέβαια, να αλλάζεις κάθε πρωί κατεύθυνση ή αγώνα, αλλά να αφήνεις την αμφιβολία να προβάλλει σαν έρχεται η ώρα της.\nΗ αμφιβολία μπορεί να προέρχεται από τη μεταμόρφωση της τέχνης ή της κοινωνίας, αλλά και από τη δικιά μας αναπόφευκτη πορεία προς τα γηρατειά. Όλες οι έξοδοι κινδύνου, έχουν το εξής κοινό: για να ανταποκρίνονται στον κίνδυνο, πρέπει να απομακρύνονται από τους συνηθισμένους τόπους. Αναχώρηση κάθε φορά για λήμματα, φόβος της ασφυξίας. Δεν πρόκειται για εγκατάλειψη του θεάτρου, αλλά για μια αναζήτησή του αλλού.\nΤο παρόν κείμενο είναι ο πρόλογος από το ομώνυμο βιβλίο του Georges Banu, Le théâtre, sorties de secours: essais critiques. Εκδόσεις Aubier 1984.\nΔΡΩΜΕΝΑ. Περίοδος Β΄, τεύχος 01, Φθινόπωρο 2007\nΟ Georges Banu, γεννήθηκε στις 22 Ιουνίου 1943 στο Buzău της Ρουμανίας. Κριτικός, δοκιμιογράφος, θεωρητικός του θεάτρου, καθηγητής στο Ινστιτούτο Θεατρικών Σπουδών του Université Sorbonne Nouvelle - Paris 3 και καθηγητής της φιλολογίας και στο Τμήμα Θεάτρου του Πανεπιστημίου του Βουκουρεστίου. Διευθύνει τη συλλογή "Les Temps du théâtre", στις εκδόσεις Actes Sud. Έχει γράψει πολλά βιβλία, εστιάζοντας περισσότερο στο θέατρο του 20ού αιώνα. Έργα του: • Bertolt Brecht ou Le petit contre le grand, Aubier (1981) • Le Théâtre, sortie de secours, Aubier (1984) • L'acteur qui ne revient pas : journées de théâtre au Japon, Aubier (1986) • Mémoires du théâtre, Actes Sud (1987) • Le Rouge et l'Or, une poétique du théâtre à l'italienne, Flammarion (1989) • Peter Brook : de Timon d'Athènes à Hamlet, Flammarion (1991) • Le Rideau ou La fêlure du monde, Biro (1997) • Avec Brecht, Actes Sud (1999) • Notre Théâtre. La Cerisaie, Actes Sud (1999) • Les Cités du théâtre d'art : de Stanislavski à Strehler, Éditions théâtrales (2000) • L'Homme de dos, Biro (2000) • Exercices d'accompagnement : d'Antoine Vitez à Sarah Bernhardt, L'Entretemps (2002) • Yannis Kokkos : le scénographe et le héron, Actes Sud (2004) • La Nuit nécessaire, Biro (2004) • Les répétitions : de Stanislavski à aujourd'hui, Actes Sud (2005) • L'Oubli, les Solitaires intempestifs (2005) • Nocturnes : peindre la nuit, jouer dans le noir, Biro (2005) • La Scène surveillée, Actes Sud (2006) • Shakespeare, le monde est une scène : métaphores et pratiques théâtrales, Gallimard (2009) • Le Repos, les Solitaires intempestifs (2009) • Des murs... au Mur, Gründ (2009) • Miniatures théoriques, Actes Sud (2008) • Shakespeare: métaphores et pratiques du théâtre, Éditions Universitaires d'Avignon, collection Entre-Vues, (2010) • Les Voyages du comédien, Gallimard, coll. «Pratique du théâtre» (2012) • Amour et désamour du théâtre, Actes Sud (2013) • La porte au cœur de l'intime (Arles, 2015)\nLatest posts by GEORGES BANU (see all)\nGeorges Banu: Έξοδοι κινδύνου - 31 Μαΐου, 2021


Σε καραντίνα ο Άσαντ χορεύουν τα ποντίκια! Ο Χαλίφης Μακρόν στο πλευρό της Ισλαμιστικής Τζιχαντιστικής Τρομοκρατίας και της συμμάχου του ΝΑΤΟ-ικής Τουρκίας στο συριακό!!! | Macedonian Ancestry\nHome > Uncategorized\t> Σε καραντίνα ο Άσαντ χορεύουν τα ποντίκια! Ο Χαλίφης Μακρόν στο πλευρό της Ισλαμιστικής Τζιχαντιστικής Τρομοκρατίας και της συμμάχου του ΝΑΤΟ-ικής Τουρκίας στο συριακό!!!\nΗ Φάλαγγα των Ιωνων – Ένα Σώμα Μικρασιατών στην Επανάσταση του 1821 ΦΥΓΕ! ΒΑΤΕΡΛΩ ΤΟΥ ΔΙΚΤΑΤΟΡΑ ΣΤΟ FACEBOOK! ΤΡΕΙΣ ΣΤΟΥΣ ΤΕΣΣΕΡΙΣ ΤΟΝ ΑΠΟΔΟΚΙΜΑΖΟΥΝ!


Καμίνης, ο (αδικημένος;) δήμαρχος της κρίσης | Protagon.gr\nΟ Γιώργος Καμίνης με φόντο το καμένο σινεμά «Αττικόν». Τον Φεβρουάριο του 2012 σαρανταπέντε κτίρια της πόλης πυρπολήθηκαν | CreativeProtagon/SOOC\nΟ απελθών δημοτικός άρχοντας παραδίδει μια πόλη με καθαρή θέση. Στα οικονομικά, στον σχεδιασμό, στη διεθνή δικτύωση. Αλλά και μια ανάρμοστη πρωτεύουσα του βαθέος Νότου. Οι επόμενοι έχουν να προχωρήσουν σε αυτά που δεν έγιναν και σε όσα σήμερα χρειάζονται.\nΓιάννης Αναστασάκος 16 Μαΐου 2019, 00:59\nΟ Γιώργος Καμίνης με φόντο το καμένο σινεμά «Αττικόν». Τον Φεβρουάριο του 2012 σαρανταπέντε κτίρια της πόλης πυρπολήθηκαν\nΗ πόλη είναι η μισή μας ταυτότητα. Ο δήμαρχος της Αθήνας έχει 600.000 δημότες, 120.000 μετανάστες και πρόσφυγες να φροντίσει και 10 εκατομμύρια συμπολίτες να δώσει λογαριασμό. Oμορφη η πόλη, όμορφοι Eλληνες. Βρώμικη η πόλη, μίζεροι Eλληνες.\nΣε αυτή τη χώρα, καλώς ή κακώς, τα πιο σπουδαία γίνονται στην Αθήνα. Και όλοι έχουν άποψη και λόγο σε αυτό.\nΗ Ελλάδα δεν έχει αυτοδιοίκηση. Eχει δημάρχους, πόλεις και μέλλοντες πολιτευτές. Το κυρίως κράτος είναι συγκεντρωτικό, μοιράζει τίτλους, ενίοτε αρμοδιότητες αλλά ποτέ πόρους. Για να κάνεις δουλειά στην πόλη πρέπει να σχοινοβατείς στη νομιμότητα, δεσμευμένος, όχι αλληλοεξαρτημένος. Η δουλειά του δημάρχου είναι ζόρικη.\nΚι όμως η πόλη έχει αυτή την απίστευτη δύναμη, ισχυρότερη από οποιαδήποτε εμπόδια. Είναι το μισό πρόσωπο για τον καθένα. Ο δήμαρχος είναι άρχοντας.\nΟ δήμος, από τη μεταπολίτευση και μετά δημάρχους κανονικούς είδε με το σταγονόμετρο. Εφαλτήριο ήταν για την Α΄Αθήνας, διορισμοί, ρουσφέτια και λειψή έως ανύπαρκτη γνώση για τον ρόλο, την οικονομία και τη θέση των μεγαλουπόλεων στον νέο κόσμο.\nΟ Καμίνης έγινε δήμαρχος από το 2011 έως το 2019. Ξένος στην πόλη, στην πολιτική, στη διοίκηση. Ήρθε καθηγητής και συνήγορος. Διέθετε την ανεπάρκεια και την πίστη του διανοούμενου, με άγνοια του «πώς δουλεύουν τα πράγματα», και γι αυτό καθαρού, ικανού να το πάρει αλλιώς, από την αρχή.\nΠυροσβέστες και δημοσιογράφοι στον κινηματογράφο Αττικόν, μία ημέρα μετά την καταστροφική πυρκαγιά, στις 13 Φεβρουαρίου του 2012 (Menelaos Myrillas / SOOC)\nΑπό το 2010 ήρθε η κρίση. Τα μνημόνια, οι μετανάστες και οι πρόσφυγες. Χτύπησαν πρώτα Αθήνα. Το Σύνταγμα έγινε δυο πλατείες, η πόλη είδε γκέτο και σωματοποιημένη κρίση σε άστεγους, επαίτες, εξαρτημένους. Κι εκείνα τα ψυχρά κατεβασμένα ρολά παντού. Σαν όρθια φέρετρα που η οργή τα μουτζούρωνε χωρίς γκράφιτι, με μπογιά και λύσσα. Η ζωή μας χάλασε και η πόλη ασχήμυνε. Τον Φεβρουάριο του 2012 σαρανταπέντε κτίρια της πόλης τα έκαψαν.\nΞεκίνησε λοιπόν θητεία στην κατάρρευση, αντιμέτωπος με τις πραγματικότητες αλλά και τους παραλογισμούς της απόγνωσης, την βία, την οργή και την πολιτική της εκπροσώπηση. Χρυσή Αυγή και λαϊκισμό, βαθύ εθνολαϊκισμό, πλατείες, γερμανοτσολιάδες, κατάρες, Μαρφίν, αντιμνημόνιο και γνήσια φτώχεια. Συμμορίες πολιτικές και συμμορίες κανονικές.\nΉταν ανέτοιμος επιχειρησιακά αλλά έτοιμος αξιακά. Αριστερός, δημοκράτης και φιλελεύθερος . Είδε σωστά και ξεχώρισε το ένα-τις ανάγκες, από το άλλο-την οργή. Εκεί κερδήθηκε η θέση της Αθήνας, αυτή ήταν η μεγάλη συμβολή του Καμίνη. Βοήθησε να μπει στο παιχνίδι της στήριξης του δήμου η παγκοσμιοποίηση και η Ευρώπη, που τις καταριόταν φωναχτά η μισή Ελλάδα και τις κρέμαγαν καθημερινά οι πλατείες στο Σύνταγμα, συνεργάσθηκε για να γίνουν αρωγοί επενδύσεων και αλληλεγγύης στην πόλη του. Έφτιαξε πλάνο, μειώνοντας προσωπικό, ενισχύοντας το φρόνημα στο διαλυμένο δήμο, χτίζοντας διεθνείς σχέσεις, επικοινωνία, δίκτυα, μεταφέροντας γνώση κι «ανοίγοντας» την πόλη σε μια χώρα που η κρίση την «έκλεινε» στο καβούκι της. Η πρώτη και καλύτερη συνεργασία του; Δυο τρία αλλόκοτα πρόσωπα σε τολμηρούς, απρόσμενους ρόλους στην ομάδα του.\nΗ κρίση έκανε φτηνή την πόλη. Ο Καμίνης συνεργάσθηκε ώστε να στραφούν τα φώτα πάνω της. Με τα χρόνια ο τουρισμός επανέκαμψε. Η κατεστραμμένη πρωτεύουσα γινόταν χώρος σύγκλισης, ενδιαφέρων προορισμός, συμπαθής περίπτωση και για τους διαμορφωτές γνώμης, βολικό οχυρό απέναντι σε μια κεντρική πολιτική σκηνή όπου ο νυν πρωθυπουργός έδινε τον τόνο της μισαλλοδοξίας: ο δήμος Αθήνας έγινε κάστρο για τη δημοκρατία, την αλληλεγγύη, την ανεκτικότητα, τη συμμετοχή στην Ευρώπη.\nΣτα διεθνή Μέσα, δίπλα στην Αθήνα της αντιμνημονιακής τυφλότητας, που ένα χρόνο πριν καιγόταν στη Μαρφίν, άρχισε να φτιάχνεται το θετικό αφήγημα ενός δημάρχου που χτυπούσε τη Χρυσή Αυγή, απέναντι στο μίσος εφάρμοζε την αποδοχή, η Ελλάδα της απόγνωσης υπήρχε τα βράδια στου Ψυρρή, απέναντι σε ευρωπαϊκές και ελληνικές πολιτικές ηγεσίες, που δεν έχαιραν ιδιαίτερης διεθνούς εκτίμησης, κάποιος δήμαρχος Καμίνης σιγά-σιγά εφάρμοζε ανοιχτές πολιτικές συνεργασίες και κοινούς στόχους: ευρωπαϊκά δίκτυα, μεγαλουπόλεις και διεθνή ιδρύματα, ξένες κυβερνήσεις, Εκκλησία, ομάδες πολιτών συνεργάζονταν για δίχτυ αλληλεγγύης στους χειμαζόμενους, συνεργάζονταν για τον τουρισμό αλλά και μοχθούσαν για να ομορφαίνουν οι γειτονιές, για να καθαρίζει το κέντρο. Ήταν της μόδας οι δήμαρχοι να γίνονται εναλλακτικά πολιτικά πρότυπα. Ο Ματέο Ρέντσι ετοιμαζόταν στη Φλωρεντία, ο Μπόρις Τζόνσον ήταν ήδη το πρόσωπο στο Λονδίνο. Στην Ελλάδα της κρίσης και του Grexit ο Καμίνης και η Αθήνα έγιναν τα «καλά παιδιά».\nΤελετή εγκαινίων της Δημοτικής Αγοράς Κυψέλης, τον Οκτώβριο του 2018 (Menelaos Myrillas / SOOC)\nΣήμερα πολλά μοιάζουν αυτονόητα που το 2011, το ΄12, το ΄13, το ΄14 δεν ήταν. Στο κάτω-κάτω εκείνα τα χρόνια αποφάσιζες να κινητοποιηθείς μόνο για να μουτζώσεις. Οι πολιτικές ανατροπές, το ακαταλόγιστο δημοψήφισμα και η επάνοδος στην κρίση με άλλο όνομα, έβαλαν τον δήμο σε νέα τροχιά, δημοτικής και μόνο διακυβέρνησης. Εξάλλου, μετά το Προσφυγικό, όπου ο δήμος λειτούργησε ως κυβέρνηση και έσωσε την παρτίδα, οι μεγασεισμοί Brexit και Τραμπ άλλαξαν τον κόσμο ακόμα και με τη στενή, ελλαδική ματιά μας.\nΣυνηθίσαμε δηλαδή στην κρίση, χωρίς αυταπάτες, με σκληρό μνημόνιο αντιμνημονιακών κυβερνώντων και, επίσης, δεν ήμασταν πια μόνοι. Και οι μεγάλοι του κόσμου δεν τα είχαν καταφέρει καλύτερα.\nΜε αυτή τη σκληρή συνειδητότητα αρχίζει και για τον δήμο η δεύτερη φάση, με κίνηση δυο ταχυτήτων. Ο χαμηλός Κολωνός από το κοσμοπολίτικο Κολωνάκι διαφορίζονται. Η κοσμοπολίτικη Αθήνα, της Ευρώπης, των δικτύων αλληλεγγύης, της κοινωνικής καινοτομίας, η πόλη των βραβεύσεων και των διακρίσεων συνεχίζει τις επιτυχίες της. Οι «μεταϋλικές» ανάγκες όχι απλώς καλύπτονται αλλά υπερτροφούν. Από την άλλη τα χρειώδη, εκείνος ο πραγματικός κόσμος των βασικών αναγκών, χτυπά αμείλικτα καμπανάκια: λειψή διοίκηση, υποδομές που αγκομαχούν, η τεχνολογία που δεν ξέρουμε πώς να την εντάξουμε, ατολμίες, κόπωση , αίσθηση αδυναμίας , λάθη σε στόχους και πρόσωπα, βρίσκουν επιγραμματική έκφραση στα σκουπίδια, τους σκοτεινούς δρόμους, τα τραπεζοκαθίσματα που τρώνε τα πεζοδρόμια και τους ναρκομανείς του κέντρου.\nΜοιάζει παράδοξο, είναι όμως αληθινό και μόνο φαινομενικά άδικο. Ο δήμαρχος που ανέσυρε την πόλη του από την τρέλα της πρώτης κρίσης, αυτός που της έδωσε στίγμα, θέση και μέλλον, δέχθηκε καθόλου άδικη κριτική ότι δεν την ορίζει, δεν την φροντίζει, ότι δεν ξέρει να την προστατεύσει, να κάνει τα στοιχειώδη απέναντι και ανεξάρτητα από κάθε «Τόσκα»… Ο Καμίνης κάπου θυμίζει Σημίτη. Ως προς το βαθμό επιτυχίας μεταξύ πρώτης και δεύτερης θητείας.\nΟ Καμίνης υποδέχεται τα παιδιά που έχουν επιστρέψει με ασφάλεια από τις παιδικές κατασκηνώσεις του δήμου στο Μάτι\nΦυσικά και υπάρχει αμιγώς δημοτικό έργο Καμίνη. Καλά οικονομικά, μείωση δημοτικών φόρων, παρεμβάσεις, Σεράφειο, δημοτική αγορά Κυψέλης, Στοά Εμπόρων, ολοήμερα σχολεία, περισσότερα από 80 εκ. ευρώ ευρωπαϊκές επιχορηγήσεις που έγιναν έργα της πόλης. Και άλλα. Στα εννιά χρόνια, διαφθορά και σκάνδαλα δεν ακούσθηκαν για την πλατεία Κοτζιά. Και μην ξεχνάμε. Στο Μάτι οι παιδικές κατασκηνώσεις του δήμου άδειασαν έγκαιρα. Τα παιδάκια γύρισαν όλα. Άλλος δήμαρχος, με μόνο αυτά, θα πέρναγε ως ιδιαίτερα πετυχημένος. Όχι αυτός, ο πήχυς ήταν αλλού.\nΣε καμιά περίπτωση η Αθήνα δεν είναι μια εγκαταλειμμένη πόλη, αφημένη στη μοίρα της από «άβουλους άρχοντες». Το παρατράβηξαν αυτό το παραμύθι οι επικριτές του Καμίνη και, κάποιοι άσπονδοι Φαληρείς, έπαθαν Λαζόπουλο και Μπαξεβάνη μαζί στη σπουδή για την αποκαθήλωσή του. Στάση χολής, που αποκορυφώθηκε με την σιωπή τους μετά το Μάτι . Δεν βρήκαν μια καλή κουβέντα να πουν για την εκκένωση των κατασκηνώσεων…\nΟ Καμίνης παραδίδει πόλη με καθαρή θέση. Στα οικονομικά, στον σχεδιασμό, στη διεθνή δικτύωση. Παραδίδει μια πύλη της παγκοσμιοποίησης. Αλλά και μια ανάρμοστη πρωτεύουσα του βαθέος Νότου. Οι επόμενοι έχουν να προχωρήσουν σε αυτά που δεν έγιναν και σε όσα σήμερα χρειάζονται. Να ξεσκουριάσουν τη διοίκηση και να χτίσουν έξυπνη, ασφαλή, πιο φιλική πόλη. Και να δώσουν, αν μπορούν έτσι, τη μάχη της κλιματικής αλλαγής και του αστικού μετασχηματισμού μέσα από τα σκουπίδια, τις λάμπες, την ασφάλεια, την τεχνολογία. Πόλη του κόσμου αλλά και των κατοίκων της. Κατά κάποιο τρόπο ή θα είναι συνεχιστές του σε περίοδο ειρήνης ή θα αποτύχουν.\nΣπουδές στη Βρετανία: Πατέρα, στείλε κι άλλα λεφτά, ανεβαίνουν τα δίδακτρα\nΗ Γη είναι (ακόμα) ένας πανέμορφος πλανήτης\nΗ μάχη της επικοινωνίας: από τα σκουπίδια του Ψωμιάδη στον ράπερ του Ποταμιού\nΕυρωεκλογές: Μήπως ήλθε η ώρα των πανευρωπαϊκών κομμάτων;


Εκπαιδευτικό Πρόγραμμα Σπηλαιολογίας 2015 – Πρακτικό μάθημα στο αναρριχητικό πεδίο «Καράβι» στην Καισαριανή – Ελληνική Σπηλαιολογική Εταιρεία\nHome > Ανακοινώσεις > Εκπαιδευτικό Πρόγραμμα Σπηλαιολογίας 2015 – Πρακτικό μάθημα στο αναρριχητικό πεδίο «Καράβι» στην Καισαριανή\nΕκπαιδευτικό Πρόγραμμα Σπηλαιολογίας 2015 – Πρακτικό μάθημα στο αναρριχητικό πεδίο «Καράβι» στην Καισαριανή\n2ο Πρακτικό μάθημα τεχνικών κάθετης σπηλαιολογίας στο αναρριχητικό πεδίο «Καράβι» στην Καισαριανή. Οι εκπαιδευόμενοι σπηλαιολόγοι υπό τις οδηγίες εκπαιδευτών και βοηθών, εξασκήθηκαν στις τεχνικές κατάβασης και ανάβασης με χρήση σχοινιού, στο πέρασμα αλλαγών και στο πέρασμα παράκαμψης.\nΥπεύθυνοι της πρακτικής άσκησης: Γ. Μπενέζης και Σ. Παπαπολυμέρου.\nΦωτογραφίες: Θ. Τσαλίκογλου, Π. Δευτεραίος\nΕκπαιδευτικό Πρόγραμμα Σπηλαιολογίας 2015 – Πρακτικό μάθημα στην τεχνική πίστα «Οικοδομή» στου Παπάγου


NewsIT / Οικονομια / Κλωτσησαν την αποφαση για την Ελλαδα σαν… τενεκεδακι, λιγο παρακατω! Αδιεξοδο στο Eurogroup, νεα συνεδριαση τη Δευτερα\n21.11.2012 | 08:14\n– Σχεδόν 11 ώρες συνεδρίαζαν οι υπουργοί Οικονομικών της ευρωζώνης αλλά χωρίς αποτέλεσμα\n– Η Λαγκάρντ ήθελε χρηματοδότηση της Ελλάδας έως το 2016\n– Όχι από τη Γερμανία και τους… δορυφόρους της, Φινλανδία και Ολλανδία\n– Γιούνκερ: Είμαι λίγο απογοητευμένος, δεν ξέρω πότε θα πάρει η Ελλάδα τη δόση\n– Παρέμβαση Μοσκοβισί υπέρ της Ελλάδας\n– Γιατί διακόπηκε δυο φορές η συνεδρίαση\n– Δε θα είναι στην ατζέντα της Συνόδου Κορυφής (Πέμπτη-Παρασκευή) το ελληνικό ζήτημα\nΑκόμη ένα ναυάγιο για την Ελλάδα. Ακόμη μια συνεδρίαση χωρίς αντίκρισμα, με την Ελλάδα βορά στις διαθέσεις Ευρωπαίων και Διεθνούς Νομισματικού Ταμείου. Ούτε αυτή τη φορά εγκρίθηκε η εκταμίευση της δόσης. Κι ας μας αποθέωσαν ΟΛΟΙ γιατί κάναμε ό,τι μας ζήτησαν… Το μπρα ντε φερ ανάμεσα σε Ε.Ε. και ΔΝΤ δεν είχε νικητή. Είχε χαμένο όμως, την Ελλάδα. Και οι ισχυροί κλώτησαν το πρόβλημα σαν… τενεκεδάκι. Το πήγαν λίγο παρακάτω, τη Δευτέρα. Κερδίζουν χρόνο (ξανά) στην πλάτη μας…\nΤο Eurogroup αποφάσισε μετά από ολονυχτία να λήξει τη συνεδρίασή του περίπου στις 6 παρά το πρωί της Τετάρτης, μετά από σχεδόν 11 ώρες και συνεχόμενες διακοπές, χωρίς να έχουν οι 17 υπουργοί, δηλαδή ο Βόλφγκανγκ Σόιμπλε, και η Κριστίν Λαγκάρντ καταλήξει κάπου όσον αφορά στη βιωσιμότητα του ελληνικού χρέους. Θα τα ξαναπούν την επόμενη Δευτέρα, 26 Νοεμβρίου. Ήταν ούτως ή άλλως προγραμματισμένο.\nΗ συνεδρίαση διακόπηκε πολλές φορές για να γίνουν διμερείς επαφές. Ο Γιάννης Στουρνάρας ήταν συνεχώς στα… τηλέφωνα με το Μαξίμου. Και το κλίμα ήταν βαρύ. Η πλευρά του ΔΝΤ θεωρεί πως κάποιοι δε στάθηκαν στο ύψος των περιστάσεων. Για πρώτη φορά, δε δόθηκε κοινή συνέντευξη Τύπου. Τυχαίο;\nΓια πρώτη φορά η Ελλάδα… αποθεώθηκε. Όλοι, μα όλοι, αναγνώρισαν πως έκανε όλα όσα της αναλογούσαν.\nΠαρέμβαση υπέρ της Ελλάδας έκανε ο Γάλλος υπουργός, Πιέρ Μοσκοβισί. “Δεν αρκεί μια ανακοίνωση ότι η Ελλάδα έκανε ό,τι έπρεπε. Οι Ευρωπαίοι δε μπορούν να ολοκληρώσουν τις δεσμεύσεις”, είπε.\nΗ Κριστίν Λαγκάρντ στίλωσε τα πόδια και επέμεινε στην ευρωπαϊκή χρηματοδότηση της Ελλάδας έως το 2016 και όχι έως το 2014. Επί της ουσίας, ήταν η Γερμανία και οι δορυφόροι της (Ολλανδία, Φινλανδία) που δεν κατάφεραν να βρουν συμβιβαστική λύση με το ΔΝΤ. Ο Σόιμπλε διαφώνησε με το ενδεχόμενο μεγάλης μείωσης του επιτοκίου δανεισμού για την Ελλάδα. Γιατί; “Γιατί δύσκολα θα περάσει από τη Βουλή”, εξήγησε ο Γερμανός υπουργός.\nΟ Ζαν Κλοντ Γιούνκερ δεν έκρυψε πως η εξέλιξη τον απογοήτευσε. «Στην Ευρώπη δεν έχω πια αυταπάτες», είπε με αυστηρό ύφος όταν ρωτήθηκε σχετικά. Και για άλλη μια φορά ξεκαθάρισε πως η Ελλάδα από την πλευρά της, έχει κάνει αυτό που έπρεπε.\nΣύμφωνα με τον επικεφαλής του Eurogroup, απομένουν κάποια τεχνικά ζητήματα που αφορούν τη βιωσιμότητα και τη χρηματοδότηση του ελληνικού χρέους και τα οποία θα πρέπει να εξεταστούν στη συνεδρίαση της Νοεμβρίου. Εκτίμησε πως τη Δευτέρα θα μπορούσε να υπάρξει συμφωνία. Αλλά πάλι, όπως είπε, θα μπορούσε αυτό να έχει γίνει και σήμερα…


103 χρόνια ιστορίας και δράσης - Α.Σ. Αθηναϊκός 1917 - Ellada FM | η Δική σου Φωνή στο Ραδιόφωνο\nΣε χρόνια δύσκολα που ο αντρικός πληθυσμός δοκιμάζονταν στα πεδία των μαχών των Βαλκανικών Πολέμων και του Α΄Παγκόσμιου πόλεμου, με τη χώρα να αιμορραγεί σε ανθρώπινο δυναμικό και την οικονομία σε κάκιστη κατάσταση, άρα και τον αγώνα για επιβίωση να είναι πολύ σκληρός, ιδρύθηκε ο Αθηναϊκός, ένα από τα πιο ιστορικά αθλητικά σωματεία της χώρας μας.\n20 Οκτωβρίου 1928 εφημ. Η ΑΘΛΗΤΙΚΗ\nΕπικοινωνήσαμε με τη διοίκηση της ομάδας και για την πρώτη περίοδο του συλλόγου μας έκανε γνωστά τα εξής: “Ο Αθηναϊκός αποτελεί ένα από τα τρία ιδρυτικά μέλη της Ε.Π.Ο. Mαζί με τον Παναθηναϊκό και τον Απόλλωνα. Ιδρύθηκε από ποδοσφαιριστές της ιστορικής ποδοσφαιρικής ομάδας Π.Σ. Γουδί. Το 1914 παίκτες από το Γουδί αποχώρησαν και δημιούργησαν την ομάδα “Χόουπ” (Hope: Ελπίς).\n29 Οκτωβρίου 1928 εφημ. Η ΑΘΛΗΤΙΚΗ\n17 Νοεμβρίου1928 εφημ. Η ΑΘΛΗΤΙΚΗ\nΠέμπτη 16 Αυγούστου 1928 Αθλητική Εβδομάς\nΤο 1917 που έγινε επίσημο σωματείο από το πρωτοδικείο έλαβε το όνομα “Αθηναϊκός”. Ως ιδρυτικά μέλη αναφέρονται οι: Ψύχας, Γόνας, Χρυσάφης, Πατούσας, Καγκελάρης (Στέφανος και Σπύρος), Μανόπουλος, Μουρίκης, Ρόγης, Σαρρής και Παναγόπουλος.\n20-3-1936 εφημ. Αθλητισμός\nΩς το 1931 μετείχε στην Α΄ κατηγορία. Τότε, επειδή έδωσε φιλικό αγώνα με την μη αναγνωρισμένη ομάδα “Πράσινα Πουλιά”, την οποία είχαν δημιουργήσει δυσαρεστημένοι παίκτες του Παναθηναϊκού, τιμωρήθηκε με υποβιβασμό στη Γ΄ κατηγορία.\nΠέμπτη 2 Οκτωβρίου 1928 Αθλητική Εβδομάς\nΤο 1925-1926 η χρονιά σημαδεύεται από τον ανεπανάληπτο θρίαμβο στο πρωτάθλημα επί της ΑΕΚ: 8-0 που είναι η πιο μεγάλη ήττα στην ιστορία της.\nήττα στην ιστορία της.\nΜάρτιος 1924 Αθλητική Επιθεώρησις για αγώνα της 3-2-1924\nΤο 1937 ανέβηκε ξανά στην Α΄ και στο πρωτάθλημα 1940-41 ήταν πρωτοπόρος στη βαθμολογία ως τις 28 Οκτωβρίου 1940 που ξέσπασε ο πόλεμος και διακόπηκε το πρωτάθλημα”.\n1926 με Κατράκη στη σύνθεση\nΣτην προπολεμική περίοδο πρέπει να επισημάνουμε την παρουσία του μετέπειτα μεγάλου ηθοποιού Μάνου Κατράκη, που έπαιξε ποδόσφαιρο και στον Αθηναϊκό (είχε παίξει επίσης στον Όμιλο Εκδρομέων Βόλου και στον Κεραυνό Πολυγώνου), ενώ με τα χρώματα του Αθηναϊκού είχε αγωνιστεί και ο επίσης σπουδαίος ηθοποιός Δημήτρης Μυράτ.\nΑθλητικά Νέα εφημερίδα της Ένωσης Ελλήνων Αθλητών\nΠολλές φορές έχουμε αναφερθεί στον τεράστιο ρόλο του αθλητισμού στην κατοχή, που αναπτέρωνε το ηθικό του λαού, συγκέντρωνε βοήθεια για συσσίτια, αρχικά σε φυματικούς αθλητές και ακολούθως και ευρύτερα και σε αρκετές περιπτώσεις ήταν προκάλυμμα αντιστασιακών δράσεων. Ο Αθηναϊκός έδωσε το παρόν και σε αυτή τη δύσκολη περίοδο, αφού όπως επισημαίνει η διοίκησή του: “Κατά την διάρκεια της κατοχής ποδοσφαιρικοί αγώνες άρχισαν να γίνονται από το 1943 και μετά. Φυσικά δεν γίνονταν επίσημα πρωταθλήματα αλλά κάποια τουρνουά μεταξύ των ισχυρότερων ομάδων της Αθήνας και του Πειραιά, στα περισσότερα φυσικά συμμετείχε και ο Αθηναϊκός . Επικεφαλής τερμάτισε και στο ανεπίσημο πρωτάθλημα Αθηνών-Πειραιώς που διεξήχθη στα χρόνια της κατοχής, τη σεζόν 1943-44.\nΕίχε πολυτελή γραφεία στη γωνία των οδών Χαλκοκονδύλη & Πατησίων, στα οποία στεγάζονταν και άλλα σωματεία καθώς και η ΕΠΣΑ.\nΤα γραφεία αυτά πυρπολήθηκαν στα γεγονότα του Δεκεμβρίου 1944 (Δεκεμβριανά), με αποτέλεσμα να καταστραφούν τα αρχεία και τα τρόπαια του συλλόγου και να μείνει άστεγος.” .\nΟ πόλεμος τελειώνει, η Ελλάδα μετράει τις πληγές της και ο αθλητισμός επιχειρεί να βρει τα βήματά του σε αυτή τη νέα περίοδο.\nΜεταπολεμικά βρέθηκε στην Α΄ κατηγορία και από το 1950 στην Α2 κατηγορία της ΕΠΣΑ. Τον Ιούλιο του 1952 συγχωνεύτηκε με την Α.Ε. Νέας Ελβετίας και προέκυψε η νέα ονομασία Αθηναϊκός Νέας Ελβετίας Αθλητικός Σύλλογος. Συνήθως τον αποκαλούσαν Αθηναϊκό ή Aθηναϊκό Νέας Ελβετίας.\nΣύμφωνα πάντα με τα στοιχεία που μας διέθεσε η διοίκηση του συλλόγου:\n«Το 1949 – 195 είναι μια πολύ κακή περίοδος στην ιστορία του συλλόγου ολοκληρώνεται με τον υποβιβασμό στην β΄κατηγορία.\nΤο μόνο θετικό από αυτήν την χρονιά είναι η νίκη επί της ΑΕΚ , η ισοπαλία με τον ΠΑΟ και οι νίκες της ομάδας στα φιλικά που έδωσε στην επαρχία.\nΗ κακοτυχία συμπληρώθηκε από τον αιφνίδιο θάνατο του προπονητή της ομάδας και παλαίμαχου διεθνή άσου του Ολυμπιακού, Χριστόφορου Ράγγου.\nΤο πρώτο πρωτάθλημα μετά την συγχώνευση. Οι προσπάθειες για εξεύρεση της καλύτερης ενδεκάδας από παίκτες του ΑΘΗΝΑΙΚΟΥ και της Ν. Ελβετίας έφερε μια μέτρια πορεία με λίγες νίκες και πολλές ισοπαλίες και ήττες. Μάλιστα την τελευταία αγωνιστική λίγο έλειψε η ομάδα να μπλεχτεί σε περιπέτειες με μπαράζ υποβιβασμού.\nΤο κέρδος της περιόδου τα νέα ταλέντα (Θεοφάνης, Κόης, Ανταλής κλπ) που έγιναν η βάση για την δημιουργία της μεγάλης ομάδας του 1955-59.\nΠέμπτη 2 Αυγούστου 1928 Αθλητική Εβδομάς\n1965-1966 Άνοδος στη Γ΄ Εθνική\nTην περίοδο αυτή η ομάδα βρίσκεται στην Α΄κατηγορία Αθηνών. Κάνει μια πολύ καλή χρονιά δίνοντας μάχη με τον Αττικό, Πλάτωνα και Αστέρα. Στο τέλος του πρωταθλήματος ο Αθηναϊκός βρίσκεται στην 2η θέση που οδηγεί σε μπαράζ με ομάδες της Πελοποννήσου για την ανώτερη κατηγορία. Αν και αποτυχαίνει στα μπαράζ ,αφού μηδενίζεται σε έναν αγώνα στην Τρίπολη λόγω επεισοδίων, τελικά ανεβαίνει στην Γ΄Εθνική, μιά κατηγορία που δημιουργήθηκε για πρώτη φορά.\n1978-1979 (πρωταθλητής ΕΠΣΑ – άνοδος)\nΗ φοβερή ομάδα του Αθηναϊκού κατέκτησε αήττητη το πρωτάθλημα, ενώ κατέκτησε το 1980 το κύπελλο της ΕΠΣΑ και τελικά την\nαγωνιστική περίοδο 1989 -1990 παίρνει το πρωτάθλημα της Β’ Εθνικής και μαζί το εισιτήριο ανόδου στην Α’ Εθνική.\nΟι παίκτες της ανόδου: Αγγελόπουλος, Αλβέρτης, Αναστασίου, Βρύνιος, Γκαβασιάδης, Δρόσος, Ζώταλης, Θανόπουλος, Θεοδωράκος, Κάντας, Κεφαλάς, Κωττάκης, Μπασαγιάννης, Μπούζουκας, Σπηλιώτης, Τάπρατζης, Τζαλακώστας, Τσαβαλιάς, Χατζηαγγελής, Χατζηράπτης, Παντελίδης\nΠρόεδρος της ομάδας ήταν ο Σπύρος Καλογιάννης.\n1990-91 Α΄Εθνική – 6η θέση\nΣτην πρώτη του εμφάνιση στην Α΄Εθνική , η ομάδα πηγαίνει από επιτυχία σε επιτυχία.\nΣε όλη την διάρκεια του πρωταθλήματος βρίσκεται στις πρώτες θέσεις και κάνει την ποδοσφαιρική Ελλάδα να παραμιλάει.\nΦτάνει μέχρι τον τελικό του κυπέλλου Ελλάδος και κερδίζει την έξοδο για την Ευρώπη.\n1991-92 εποχή Α΄ Εθνικής και Μάντζεστερ Γιουνάιτεντ\nΊσως η μεγαλύτερη μέρα για το σύλλογο η εξοδο στην Ευρώπη με αντίπαλο την ιστορική Μάντσεστερ. Γιουνάιτεντ.\nΟι αγώνες ολοκληρωθήκαν 0-0 εντός και εκτός και ο Αθηναϊκός έχασε στην παράταση 2-0 στο 109′ και 112′.\nΣτην Αθήνα: Αθηναϊκός: Σαργκάνης, Χατζηαγγελής, Σπηλιώτης, Καπουράνης, Θεοδωράκος, Τζαλακώστας, Χατζηράπτης, Κόλεφ, Σπίτσα, Μπονγκ, Μπούτζουκας.\nΜάντσεστερ Γιουνάιτεντ : Σμάιχελ, Μπρους, Πάλιστερ, Έργουιν, Φίλαν, Ινς, Μπίρντσμορ (75΄Γουάλας), Γουέμπ, Μακλέρ, Χιουζ, Ρόμπινς.\nΣτο «Όλντ Τράφορντ»: Μάντσεστερ Γιουνάιτεντ (Άλεξ Φέργκιουσον): Σμάιχελ, Φίλαν, Μάρτιν (86′ Μπέρντσμορ), Μπρους, Καντσέλσκις, Πάλιστερ, Ρόμπσον, Ινς, Μακ Κλερ, Χιουζ, Γουόλας (64′ Ρόμπινς).\n1997-98 Α΄Εθνική – Υποβιβασμός\nΟι κακές επιλογές παικτών το καλοκαίρι σε συνδυασμό με τους πολλούς τραυματισμούς έφεραν τον πρώτο υποβιβασμό από την Α΄Εθνική. !Από την αρχή βρισκόμασταν στις τελευταίες θέσεις με τον προπονητή Πρόκοπ συνεχώς να βρίσκεται σε διάσταση με την διοίκηση γιατί δεν του έφεραν τους παίκτες που ήθελε. Ο ερχομός του Σ. Σταθόπουλου δεν άλλαξε την κατάσταση. Λίγες αγωνιστικές πριν το τέλος ο Παντέλης έφερε άλλο κλίμα στην ομάδα και σε συνδυασμό με το\nφαινομενικά εύκολο πρόγραμμα ήρθαν και ελπίδες παραμονής. Τα ανεπιτυχή όμως αποτελέσματα εντός έδρας με Εθνικό, Καλαμάτα και κυρίως με τον αδιάφορο ΟΦΗ έφεραν τον οριστικό υποβιβασμό.\n1999-00 Β Έθνική 1η Θέση και άνοδος\nΟ Αθηναϊκός κατέκτησε το πρωτάθλημα της ΄Β εθνικής και επέστρεψε εκεί οπού άξιζε στην Α Εθνική.\nΤότε έγινε για μια ακόμα φορά η ανακαίνιση του σταδίου Βύρωνα με τα χρώματα της ομάδας, δηλαδή κίτρινο και κόκκινο.\nΣτην ιστορία της ομάδας θα πρέπει να σημειώσουμε τη μεταγραφή του Κώστα Μαυρίδη από τον Αθηναϊκό στον Παναθηναϊκό.\nΑθηναϊκός-Δόξα Βύρωνα στο γήπεδο Ν.Ιωνίας\n2000-01 Α΄ ΕΘΝΙΚΗ Υποβιβασμός\n2001-02 Β΄ ΕΘΝΙΚΗ 5η ΘΕΣΗ\n2002-03 Β ΈΘΝΙΚΗ Υποβιβασμός\nΚάπου εδώ ξεκινάει η αντιστροφή μέτρηση για την ιστορική ομάδα όπου υποβιβάζεται στην Δ εθνική και ξεκινάει ο Γολγοθάς.\n2005-06 Δ ΕΘΝΙΚΗ\n2006-07 Δ ΕΘΝΙΚΗ\n2007-28 Δ ΕΘΝΙΚΗ\n2008-09 Δ ΈΘΝΙΚΗ\n2010-11 Δ΄ΕΘΝΙΚΗ ΥΠΟΒΙΒΑΣΜΟΣ\n2011-12 Α΄ ΑΘΗΝΩΝ 2ος\n2012-13 Α΄ΑΘΗΝΩΝ 4ος\n2013-14 A΄ΑΘΗΝΩΝ ΥΠΟΒΙΒΑΣΜΟΣ\n2014-15 B΄ΑΘΗΝΩΝ 4ος\n2015-16 Β΄ΑΘΗΝΩΝ Άνοδος και επιστροφή στην Ά Αθηνών\n2016-17 Α΄ ΑΘΗΝΩΝ 10ος\n2017-18 Α΄ ΑΘΗΝΩΝ 9ος\n2018-19 Ά ΑΘΗΝΩΝ 5ος\n2019-20 Διακοπή λόγω πανδημίας\n2020-2012 Διακοπή λόγω πανδημίας\nΟ Αθηναϊκός έχει σημαντική παρουσία και σε άλλα αθλήματα, στα οποία θα αναφερθούμε σε μελλοντικό αφιέρωμα.\nΕυχαριστούμε τη διοίκηση του Αθηναϊκού και το Δημήτρη Μητρογιάννη για την παροχή των στοιχείων και τη συνεργασία.\nΣχετική είδηση: 100 χρόνια κοινωνικής & αθλητικής προσφοράς έκλεισε ο Αθηναϊκός\nΈρχεται στο sports.ert.gr\nΣάββατο 28 Νοεμβρίου 2020: Όταν ο Χίτλερ κυνηγούσε τους γυμνιστές – Αθλητισμός & γυμνισμός στο Μεσοπόλεμο\nΠροηγούμενο άρθροΒ. Κικίλιας: Το ΕΣΥ είναι όρθιο – Η Πολιτεία έκανε αυτό που έπρεπε\nΕπόμενο άρθροΗ θυσία των «118» στο Μονοδένδρι το 1943


Ανακαλύφθηκε νέο “όργανο” στο ανθρώπινο σώμα!\nΑπό N. on\t 28/03/2018 Επιστήμη\nΟι επιστήμονες ανακάλυψαν ένα νέο ανθρώπινο όργανο που “κρυβόταν” μέχρι σήμερα από τα συστήματα απεικόνισης του ανθρωπίνου σώματος. Αλλά μια νέα τεχνολογία με τη βοήθεια ενός συνεστιακού ενδομικροσκοπίου λέιζερ, το οποίο “βλέπει” τους ζωντανούς ιστούς, έδωσε στους επιστήμονες την ευκαιρία να “δουν” κάτι εντελώς καινούργιο.\nΜάλιστα, ελπίζουν ότι το διαμέσιο όργανο θα μπορούσε να τους βοηθήσει να κατανοήσουν την εξάπλωση του καρκίνου μέσα στο σώμα.\nΤι είναι το διαμέσιο όργανο\nΤα στρώματα των ιστών του σώματος θεωρούνται ανέκαθεν πολύ πυκνά. Αλλά τώρα είδαμε, ότι ο συνδετικός ιστός είναι στην πραγματικότητα μια σειρά υγρών “διαμερισμάτων”, που οι ερευνητές ονόμασαν “interstitium”. Αυτή η λέξη αποδίδεται ως “η μικρή περιοχή, χώρος ή κενό στην ύλη ενός οργάνου ή ιστού”. Αυτό αποδίδεται στα ελληνικά ως “διαμέσιο”, δηλαδή το υγρό στο “ενδιάμεσο” της σύστασης των ιστών.\nΑυτά τα διαμερίσματα του ιστού βρίσκονται κάτω από το δέρμα, καθώς και από την επένδυση του εντέρου, των πνευμόνων, των αιμοφόρων αγγείων και των μυών και ενώνονται, για να σχηματίσουν ένα δίκτυο που υποστηρίζεται από ένα πλέγμα ισχυρών, εύκαμπτων πρωτεϊνών.\nΗ νέα ανάλυση, που δημοσιεύθηκε στο επιστημονικό περιοδικό Scientific Reports, είναι η πρώτη που αναγνωρίζει το δίκτυο αυτό,ενιαία, ως ένα νέο όργανο και προσπαθεί να κατανοήσει τη λειτουργία του.\nΑξιοσημείωτο είναι ότι το διαμέσιο είχε προηγουμένως περάσει απαρατήρητο, παρά το γεγονός ότι ήταν ένα από τα μεγαλύτερα όργανα στο ανθρώπινο σώμα.\nΔείτε μια απεικόνιση του νέου οργάνου στο παρακάτω διάγραμμα:\nΤο νέο όργανο, εδώ απεικονίζεται κάτω από το ανώτερο στρώμα του δέρματος, βρίσκεται επίσης σε στρώματα ιστών που καλύπτουν το έντερο, τους πνεύμονες, τα αιμοφόρα αγγεία και τους μυς. Το όργανο είναι ένα ολόκληρο δίκτυο διασυνδεδεμένων, ρευστών διαμερισμάτων, που υποστηρίζονται από ένα δίκτυο ισχυρών, εύκαμπτων πρωτεϊνών. [mucosa: βλεννογόνος στρωμάτωση, collagen bundles: δεσμοί κολλαγόνου, CD34 positive lining cells: “θετικά” κύτταρα επένδυσης, fluid filled space: ενδιάμεσος χώρος γεμάτος υγρό]\nΕλληνική συμμετοχή στην σπουδαία ανακάλυψη\nΗ επιστημονική ομάδα πίσω από την ανακάλυψη υποδεικνύει ότι τα διαμερίσματα αυτά μπορεί να λειτουργούν ως “αμορτισέρ” που προστατεύουν τους ιστούς του σώματος από ζημιές.\nΟι ιατροί του Ιατρικού Κέντρου Mount Sinai Beth Israel, δρ. Carr-Locke και ο ελληνικής καταγωγής δρ. Πέτρος Μπένιας, “είδαν” το διαμέσιο όργανο, ενώ ανέλυαν την χοληδόχο οδό ενός ασθενούς, αναζητώντας σημάδια καρκίνου.


Κατούνα Νέα Ειδήσεις: Οι σφαγείς σκότωσαν ένα μωρό με την ξιφολόγχη και χάραξαν τον αγκυλωτό σταυρό στο πρόσωπό του....\nΟι σφαγείς σκότωσαν ένα μωρό με την ξιφολόγχη και χάραξαν τον αγκυλωτό σταυρό στο πρόσωπό του....\nΕίχαν επιτάξει δύο ελληνικά φορτηγά και χρησιμοποίησαν τα ρούχα, αλλά και τον οπλισμό που βρήκαν για να προκαλέσουν τους αντάρτες. Στην πορεία ενώθηκαν με άλλα 60 αυτοκίνητα γεμάτα Γερμανούς και άρχισαν να σκορπούν τον θάνατο. Σκότωσαν 5 αγρότες και συνέλαβαν άλλους 12. Λίγο αργότερα μπήκαν στο Δίστομο και ξεκίνησαν την αναζήτηση ανταρτών, αλλά και το πλιάτσικο σε σπίτια και μαγαζιά. Όταν τελείωσαν, άρχισαν να κατευθύνονται προς το διπλανό χωριό.\nΟι αντάρτες όμως υποχώρησαν γιατί δεν μπορούσαν να αντιμετωπίσουν τους πολυάριθμους άνδρες της Βέρμαχτ. Οι Γερμανοί επέστρεψαν στο Δίστομο και λίγο αργότερα ο επικεφαλής τους ξεψύχησε. Τα τελευταία του λόγια, σύμφωνα με τις μαρτυρίες ήταν: «Δεν θα αφήσετε ούτε γάτα».\nΟι άντρες του υπάκουσαν με υπερβάλλοντα ζήλο τις εντολές.\nΟ απολογισμός της σφαγής του Διστόμου είναι 220 άμαχοι. Ανάμεσά τους παιδιά, γυναίκες και βρέφη. Σε μια περίπτωση, οι σφαγείς σκότωσαν ένα μωρό με την ξιφολόγχη και χάραξαν τον αγκυλωτό σταυρό στο πρόσωπό του....\nΟ θείος του Γιώργος Δημάκας, επίσης κάτοικος Σαν Φραντζίσκο, έστειλε το ένα τεύχος στον Δήμο Διστόμου - έτσι ξεκίνησε η πορεία της φωτ


Άνετη νίκη για ΑΠΕ με Λυκόβρυση! – ΑΓΙΑ ΕΛΕΟΥΣΑ\nΆνετη νίκη για ΑΠΕ με Λυκόβρυση!\n13/03/2018 11/03/2018 Από Editorial Team\nΗ ΑΠΕ Αγία Ελεούσα επέστρεψε στις νίκες επικρατώντας της Λυκόβρυσης με 3-1. Επιασε δύο πέναλτι ο Γιαννακαρώνης, 3 ασίστ ο Γιαννόπουλος., δύο δοκάρια η ΑΠΕ.\nΣτο γήπεδο Ορυζομύλων, η ΑΠΕ Αγία Ελεούσα φιλοξένησε την Λυκόβρυση για την 22η αγωνιστική του Πρώτου Ομίλου της Β’ Αθηνών.\nΗ ομάδα μας επικράτησε 3-1, επιστρέφοντας στις επιτυχίες μετά την ήττα στο Παλαιό Φάληρο.\nΕτσι, με ρεκόρ 10-5-7 είμαστε στην 8η θέση με 35 βαθμούς και συνεχίζουμε το ίδιο δυνατά μέχρι το τέλος!\nΜόλις στο 4′ ο Κύβελος είχε δοκάρι και στο 22′ η σέντρα του Γιαννόπουλου βρήκε τον Τσιάβο κι αυτός άνοιξε το σκορ. Οι φιλοξενούμενοι ωστόσο στο 30′ έκαναν το 1-1 με τον Στεμέλο ύστερα από ασυνενοησία της άμυνας μέσα στην περιοχή.\nΣτο 45′ μάλιστα η Λυκόβρυση θα είχε την ευκαιρία να κάνει το 2-1 αλλά ο Γιαννακαρώνης απέκρουσε το πέναλτι του Πάγκα.\nΣτο δεύτερο μέρος, η ομάδα μας δεν άφησε πολλά περιθώρια στον αντίπαλο. Ο Ρούσσος μόλις στο 47′ έκανε το 2-1 από το κόρνερ του Γιαννόπουλου, ενώ ο Γιαννόπουλος που είχε… κέφια ήταν αυτός που έδωσε την ασίστ στον Καρατζά και για το 3-1 στο 62′.\nΣτο 75′ η Λυκόβρυση θα μπορούσε να μπει ξανά στο ματς αλλά ο Γιαννακαρώνης έπιασε και την εκτέλεση του Σταμέλου. Στο 82′ το σκορ θα μπορούσε να είναι 4-1, αλλά η προσπάθεια του Κωνσταντινίδη σταμάτησε στο δοκάρι.\nΑΠΕ Αγία Ελεούσα: Γιαννακαρώνης, Τυριακίδης, Μπενδελάς, Κάνδιας, Αγουρίδας, Τσιάβος (54΄ Καρατζάς), Κακαβάς (78΄ Τουβάκης), Κυβέλος, Μπάκας (65΄ Κωνσταντινίδης), Γιαννόπουλος (83΄ Καναρίδης), Ρούσσος.\nΕτοιμη με προβλήματα για Λυκόβρυση η ΑΠΕ Αγία Ελεούσα\nΝέες… αφίξεις δώρων για την χοροεσπερίδα μας


Η πίστη της ταπείνωσης και η πίστη της υπεροψίας. – Aristides Viketos\nΗ πίστη της ταπείνωσης και η πίστη της υπεροψίας.\nΕκκλησιασμός, Θ. Κοινωνία, Πασχάλιο μήνυμα, Πίστη ταπείνωσης, Πίστη υπεροψίας, Χαρά, Χάρη Χριστού, Χωρεπίσκοπος Καρπασίας Χριστοφόρος\nΠασχάλιο μήνυμα του Χωρεπισκόπου Καρπασίας Χριστοφόρου\nΣτην πίστη της ταπείνωσης και στην πίστη της υπεροψίας εστιάζει το Πασχάλιο μήνυμα προς τους συνεργάτες του Γραφείου Πνευματικής Διακονίας της Ιεράς Αρχιεπισκοπής ο Χωρεπίσκοπος Καρπασίας, Χριστοφόρος. Δίνει απάντηση στο πολυσυζητήμένο θέμα για τον εκκλησιασμό και την Θεία Κοινωνία αυτή την περίοδο της πανδημίας του κορονοϊού. Ειδικότερα, ο Θεοφιλέστατος Χριστοφόρος επισημαίνει ότι:\n*Η πίστη της ταπείνωσης προκαλεί εσωτερική ειρήνη. Δέχεται με υπακοή το θέλημα του Θεού και δεν ταράσσεσαι ψυχικά. Υπακούει στην Εκκλησία και ελπίζει. Έστω και αν δεν εκκλησιάζεται, αισθάνεται και ζει ως εκκλησιαζόμενος. Έστω και αν δεν κοινωνά το Σώμα και το Αίμα του Χριστού, λόγω της ανάγκης, βιώνει την εν πνεύματι κοινωνία με τον Χριστό και τους εν Χριστώ αδελφούς.\n*Η πίστη της υπεροψίας προκαλεί μια πνευματική αυτάρκεια που θέτει τους άλλους, ακόμα και την Εκκλησία, απέναντί μας. Αυτή εκδηλώνεται με τα ποικιλόμορφα «γιατί» (π.χ. «γιατί να κλείσουν τις εκκλησίες», «γιατί να μην κοινωνούμε», «γιατί να μας στερήσουν εκείνο ή το άλλο» κ.λπ.). Αυτό έχει υπεροψία διότι γινόμαστε εμείς…. και οι άλλοι….\n*Παρατίθεται το πλήρες κείμενο του μηνύματος\nΧαίρετε εν Κυρίω πάντοτε. Μπορούμε και μέσα από τη θλίψη, τον πόνο, την ασθένεια και τη δοκιμασία να χαιρόμαστε εν Κυρίω. Γι’ αυτό χρησιμοποίησα την πιο πάνω φράση του Αποστόλου Παύλου ως χαιρετισμό προς όλους σας.\nΔιερχόμαστε μια όντως πρωτοφανή και δύσκολη κατάσταση και δοκιμασία. Απορία, αγωνία διακατέχει τις ψυχές μας. Όλοι μας, από πνευματικής άποψης, βρισκόμαστε, θα έλεγα, σε ένα πνευματικό επιτίμιο. Χωρίς τη δυνατότητα του εκκλησιασμού, της Θείας Κοινωνίας, των κατηχητικών μας συνάξεων, της άμεσης κοινωνίας με τους αδελφούς μας. Μαζί με αυτά μάς διακατέχει, και δικαιολογημένα, η αγωνία της υγείας τόσο της προσωπικής όσο και των οικογενειών και φίλων και γενικά της κοινωνίας μας. Και τίθεται το ερώτημα. Πώς μπορούμε να χαιρόμαστε μέσα σε όλη αυτή την κατάσταση; Θα ήθελα να σας πω, ταπεινά, δυο σκέψεις.\nΠρώτον η χαρά αυτή είναι αποτέλεσμα της Χάρης του Χριστού. Οπότε η κοινωνία μαζί Του, με την προσευχή, τη μελέτη, την καθαρότητα των λογισμών, την πίστη (εμπιστοσύνη στην αγάπη, την πρόνοια, το έλεος, τη φιλανθρωπία Του) φέρνει ειρήνη μέσα στις καρδιές μας. Ειρήνη σημαίνει ότι ως άνθρωποι προσέχουμε, προστατευόμαστε, αγωνιούμε, αλλά δεν απογοητευόμαστε. Ελπίζουμε και δεχόμαστε ταπεινά τη δοκιμασία.\nΔεύτερον, η χαρά είναι εσωτερική και αποτέλεσμα της πίστης. Υπάρχει η πίστη της ταπείνωσης και η πίστη της υπεροψίας. Η πίστη της ταπείνωσης προκαλεί εσωτερική ειρήνη. Δέχεται με υπακοή το θέλημα του Θεού και δεν ταράσσεσαι ψυχικά. Υπακούει στην Εκκλησία και ελπίζει. Έστω και αν δεν εκκλησιάζεται, αισθάνεται και ζει ως εκκλησιαζόμενος. Έστω και αν δεν κοινωνά το Σώμα και το Αίμα του Χριστού, λόγω της ανάγκης, βιώνει την εν πνεύματι κοινωνία με τον Χριστό και τους εν Χριστώ αδελφούς. Υπερβαίνει τους λογισμούς των «γιατί» και βιώνει την εσωτερική ειρήνη, που φέρνει την εν Κυρίω χαρά. Αυτή η πίστη έχει μέσα απλότητα, μετάνοια, αγάπη, αρχοντιά, φιλότιμο, ανοχή, αδελφοσύνη, κατανόηση. Από την άλλη, η πίστη της υπεροψίας προκαλεί μια πνευματική αυτάρκεια που θέτει τους άλλους, ακόμα και την Εκκλησία, απέναντί μας. Αυτή εκδηλώνεται με τα ποικιλόμορφα «γιατί» (π.χ. «γιατί να κλείσουν τις εκκλησίες», «γιατί να μην κοινωνούμε», «γιατί να μας στερήσουν εκείνο ή το άλλο» κ.λπ.). Αυτό έχει υπεροψία διότι γινόμαστε εμείς…. και οι άλλοι…. Αυτό δεν μας αφήνει να δούμε τη δική μας πνευματική ευθύνη έναντι της γενικής αμαρτίας (η αγάπη των πολλών έχει ψυχρανθεί και αυτό μας χωρίζει από τον Θεό και τους συνανθρώπους μας) και να βιώσουμε τη μετάνοια ως ταπείνωση και καταφυγή στον Θεό της αγάπης και της συγχώρεσης.\nΘέλησα αγαπητοί μου να επικοινωνήσω μαζί σας, να σας μεταφέρω αυτές τις σκέψεις ως πνευματικό προβληματισμό και προσανατολισμό και να σας πω ότι σας σκεφτόμαστε, προσευχόμαστε για εσάς και τις οικογένειές σας. Να προσέχετε και να ελπίζετε στον Θεό. Εκτός από τον κορωνοϊό υπάρχει και ο Θεός. Μένουμε σπίτι με τον Χριστό «συν πάσι τοις αγίοις». Σας μεταφέρω και τις ευχές, την αγάπη και την ευλογία του Μακαριωτάτου Αρχιεπισκόπου μας. Όσοι έχετε τη δυνατότητα, να επικοινωνείτε με τα παιδιά των Κατηχητικών σας ή τους πιστούς των πνευματικών σας Συνάξεων. Παρακαλώ να τους ενισχύετε με ένα λόγο παρηγοριάς και ελπίδας. Να αισθάνονται και να ξέρουν ότι τους σκεπτόμαστε και προσευχόμαστε γι’ αυτούς.\nΟι Συνεργάτες στο Γραφείο της Πνευματικής Διακονίας θα σας εφοδιάζουν κατά τη διάρκεια της δοκιμασίας με πνευματικό υλικό και εσείς κατά την κρίση και διάκρισή σας μπορείτε να το διαχειρίζεστε, ενισχύοντας τα παιδιά και τους πιστούς μας γενικά.\nΑς κοινωνούμε, λοιπόν, αγαπητοί μου εν πνεύματι και να βιώνουμε τη χαρά του Κυρίου μας με εσωτερική ειρήνη.\nΕύχεσθε και για εμάς.\nΟ Καρπασίας Χριστοφόρος\nΠασχαλινό μήνυμα Θεοφιλεστάτου Επισκόπου Καρπασίας κ. Χριστοφόρου!\nGepostet von Christopher Parissis am Mittwoch, 15. April 2020


Σαράντα πέντε χρόνων η … Τρίτη του Σεπτέμβρη, του Κωστή Παυλίδη* | ΚΙΝΗΣΕΙΣ ΠΟΛΙΤΩΝ\nΣαράντα πέντε χρόνων η … Τρίτη του Σεπτέμβρη, του Κωστή Παυλίδη*\nΜεσήλικας πια εκείνη η σπουδαία και αισιόδοξη ημέρα της 3ης του Σεπτέμβρη του ’74. Εμβληματικός και ο ανάδοχος της Ανδρέας Παπανδρέου. Εκείνη την ημέρα στην μεγάλη γιορτή αυτής της Δημοκρατίας, ανταποκρίθηκε με μοναδικό τρόπο, αντανακλώντας τις ανάγκες και τις ελπίδες ενός μεγάλου κομματιού της Ελληνικής κοινωνίας, δημιουργώντας το Πανελλήνιο Σοσιαλιστικό Κίνημα.\nΤο ΠΑΣΟΚ που έμελλε να καθορίσει την πορεία της χώρας μέχρι σήμερα, αλλά και να εξακοντίσει την αδράνεια του στα χρόνια που έρχονται.\nΓεννημένο σε μία πυκνή περίοδο εξελίξεων, αφού την καθόρισε η ”απομάκρυνση” της στρατιωτικής δικτατορίας και η ”απώλεια” της μισής Κύπρου. Η παγκόσμια τάξη πραγμάτων, ισορροπημένη μεταξύ ενός καπιταλιστικού κόσμου και ενός σοβιετικού μπλοκ κρατών, που προσυμφώνησαν για την διαίρεση του κόσμου, δικιάς τους επιρροής και ”ιδιοκτησίας”.\nΗ εθνική ανεξαρτησία της πατρίδας σε βαθιά αμφισβήτηση, η λαϊκή κυριαρχία μέγα ζητούμενο για μια κοινωνία του εμφυλίου, των εξορισμένων και των φακελωμένων. Κοινωνική απελευθέρωση για μια κοινωνία βαθιά διχασμένη, με έντονη την προσπάθεια των μικρασιατών προσφύγων να δέσουν την ζωή τους σε ”δέντρο ασφαλές”. Δύο κόσμοι λοιπόν, και οι μεγάλες προσπάθειες κοινωνικών και πολιτικών δυνάμεων να αναπτύξουν σοβαρή εναλλακτική πρόταση για την λύση μεγάλων προβλημάτων, όχι μόνον για τα ίδια τους τα κράτη αλλά και παρέμβασης στον διεθνή χώρο.\nΤο ΠΑΣΟΚ παλεύει για τον τρίτο δρόμο προς τον σοσιαλισμό με δημοκρατικές διαδικασίες, την ψήφο δηλαδή του λαού. Συμμαχεί με κόμματα και κράτη έξω απ’τον εγκλωβισμό που έχει δημιουργηθεί μεταξύ Ανατολής και Δύσης( Σοβ. Ένωσης και ΗΠΑ). Παλεύει για την δημιουργία συγκροτημένου κινήματος των προοδευτικών και σοσιαλιστικών δυνάμεων της Μεσογείου αλλά και του κόσμου ολόκληρου.\nΣτην Ιταλία γιγαντώνει η ιδέα του ιστορικού συμβιβασμού μεταξύ κομμουνιστών υπό τον Μπερλινγκουέρ και των Χριστιανοδημοκρατών του Μόρο. Επικίνδυνο βήμα για τα μπλοκ που ισορροπούν στρατιωτικά (ΝΑΤΟ- Σύμφωνο Βαρσοβίας), αποφασίζουν την δολοφονία του Μόρο και σέρνουν την Ιταλία σε μοναδικά αδιέξοδα μέχρι και σήμερα.\nΗ αντίδραση των δυνάμεων σαν το ΠΑΣΟΚ είναι άμεση. Δημιουργείται μια παγκόσμια πρωτοβουλία, έξω απ’ τους ”ισορροπούντες” γνωστή ως πρωτοβουλία των έξι. Ελλάδα, Ινδία, Σουηδία, Αργεντινή, Μεξικό και Τανζανία με προσωπικότητες όπως αυτές της Ίντιρα Γκάντι, Όλαφ Πάλμε, Παπανδρέου κ.λ.π.\nΗ μέθοδος των εχθρών όμως αυτών των επικίνδυνων πρωτοβουλιών ήταν ήδη εφαρμοσμένη. Δολοφονούνται η Γκάντι και ο Πάλμε. Η Πρωτοβουλία των έξι είναι πια παρελθόν. Ο μόνος χώρος που μένει σχετικά ζωντανός είναι αυτός των αδεσμεύτων με πρόεδρο τον Γιόζεφ Τίτο της ομοσπονδιακής Γιουγκοσλαβίας. Τα σχέδια των μεγάλων είναι πια τραγικά αλλά αποφασιστικά! Δεν τολμούν μια δολοφονία του Τίτο, αλλά γνωρίζουν το γρήγορο φυσικό του τέλος. Μετά απ’ αυτό η Γιουγκοσλαβία βομβαρδίζεται και κατακρεουργείται με τα γνωστά αποτελέσματα. Διαιρούν την Γιουγκοσλαβία ακριβώς πάνω στην γραμμή του σχίσματος των δύο εκκλησιών. Καθολικής και Ορθόδοξης.\nΧώρες σαν την Ελλάδα, με ιδεολογικούς χώρους να κυβερνούν σαν το ΠΑΣΟΚ, καταλήγουν “βαρκούλες” στα τεράστια κύματα του Ικάριου πελάγους και βολοδέρνουν. Επίδοξοι εραστές της εξουσίας πλαισιώνουν τις κυβερνήσεις ΠΑΣΟΚ και αλώνουν εκείνον τον σπουδαίο πολιτικό χώρο των πρώτων μεταπολιτευτικών καιρών.\nΕξ’ άλλου αυτή η τεράστια διάχυση μελών, φίλων και στελεχών σ’ όλους τους πολιτικούς χώρους αποδεικνύει και τον τυχοδιωκτισμό που εξυπηρέτησε το ΠΑΣΟΚ όταν ”έχασε” αντικειμενικά τον προσανατολισμό του. Μέσα σ’ όλον αυτόν τον ορυμαγδό, μη ξεχνάμε πια και την ανατροπή της παγκόσμιας ισορροπίας μετά την διάλυση του Σοβιετικού μπλοκ ως αποτέλεσμα μιας πορείας βάναυσης για τα ανθρώπινα βασικά ένστικτα και ίσως μιας προδιαγεγραμμένης πορείας.\nΣε κάθε περίπτωση η Ευρωπαϊκή Ένωση που θα έπρεπε να αποτελεί εγγυητή της ανεξαρτησίας των Ευρωπαϊκών λαών δένει την πατρίδα μας στα κάτεργα του Διεθνούς Νομισματικού Ταμείου και των ανθρώπων του στην Ευρώπη. Η στρατιωτική δικτατορία στην Ελλάδα που χρησιμοποιήθηκε στο παρελθόν, περνά σε μια δικτατορία των πολυεθνικών και των μονοπωλίων, τυραννώντας τον Ελληνικό λαό επί μακρόν. Το σημερινό ΠΑΣΟΚ οφείλει να αντιδράσει αποτυπώνοντας ρεαλιστικά την σύγχρονη εποχή και το διεθνές περιβάλλον. Θέσφατα δεν υπάρχουν πια. Η Ελληνική κοινωνία ζητάει την ασφάλεια της.\nΗ ”κακή” συμπεριφορά πολλών ”τζακιών” μέσα στο ΠΑΣΟΚ, αμαυρώνουν μια σπουδαία πολιτική δύναμη και χαρίζουν αρνητικά επιχειρήματα σε επίδοξους, τυχοδιώκτες και υπονομευτές όλων των αρχών της 3ης του Σεπτέμβρη. Η Ελληνική κοινωνία έχει ανάγκη ειλικρινούς πολιτικού λόγου, διάφανων διαδικασιών και καθαρών βλεμμάτων. Η 3η του Σεπτέμβρη σήμερα είναι ανάγκη να μελετηθεί απ’ την αρχή και βαθιά. Υπάρχει πολύτιμη εμπειρία και θέληση επανίδρυσης ενός υγιούς σοσιαλιστικού κινήματος.\nΑποκλείστε τις φράξιες και τα μαγαζάκια απ’ το κίνημα.\nΑνοίξτε τις πόρτες ελεύθερες, από σκοπιμότητες και υστεροβουλίες.\nΗ Ελλάδα έχει ανάγκη από προσήλωση στα ιδανικά της ελευθερίας και της δημοκρατίας. Η περίοδος που ζούμε είναι σκληρής εξάρτησης με δικτατορικές μεθοδεύσεις.\nΝα σταθούμε όλοι υπεύθυνα απέναντι στο δράμα που εξελίσσεται. Τέρμα σ’ αυτόν τον κατήφορο. Αν μας εμπνέει η 3η του Σεπτέμβρη, καιρός να την επικαιροποιήσουμε. ΌΛΟΙ ΜΑΖΊ !\nΕΔΩ ΚΑΙ ΤΏΡΑ !\n* Ο Κωστής Παυλίδης, είναι μέλος Ν.Ε.Κέρκυρας του ΚΙΝΗΜΑΤΟΣ ΑΛΛΑΓΗΣ & της Συντονιστικής Επιτροπής των “Κινήσεων Πολιτών για τη Σοσιαλδημοκρατία”.\n← Σκέψεις για την στρατηγική της Μεταρρυθμιστικής (Κεντρο-) Αριστεράς. Μέρος 2ο. Προκύπτουν από την ήττα της ριζοσπαστικής διδάγματα για την μεταρρυθμιστική αριστερά; του Θεόδωρου Ν. Τσέκου.\nΑΠΟΦΑΣΗ ΤΗΣ 5ης ΣΥΝΟΔΟΥ της 4ης ΣΥΝΤΟΝΙΣΤΙΚΗΣ ΕΠΙΤΡΟΠΗΣ ΤΩΝ ΚΙΝΗΣΕΩΝ ΠΟΛΙΤΩΝ ΓΙΑ ΤΗΝ ΣΟΣΙΑΛΔΗΜΟΚΡΑΤΙΑ →


OEM.gr - Το «σκαθάρι»... ψηφιοποιείται\nΤο «σκαθάρι»... ψηφιοποιείται\n30 Σεπτεμβριου 2010\nΌταν η HP ολοκληρώσει τη διαδικασία, το υλικό θα είναι διαθέσιμο σε τρίτους μέσα από ένα "private cloud environment". Οι fans θα μπορούν να βλέπουν τμήματα από τη συλλογή του McCartney μέσω ίντερνετ, δίχως αυτή τη στιγμή να γνωρίζουμε περισσότερες λεπτομέρειες.\nΟ Sir Paul McCartney γεννήθηκε στο Liverpool, εκεί όπου γεννήθηκαν και τα υπόλοιπα μέλη των θρυλικών Beatles. Μαζί με το John Lennon ήταν οι βασικοί δημιουργοί των επιτυχιών της μπάντας, μέχρι τη διάλυσή της το 1970. Στη συνέχεια, ο McCartney δημιούργησε τους Wings και μετά ακολούθησε σόλο καριέρα. Μαζί με το Ringo Starr είναι τα μόνα εν ζωή μέλη των Beatles, έπειτα από το θάνατο των John Lennon (1980) και George Harrison (2001).\n23/09/2010 - e-pcmag.gr


Ναυμαχία της Αμοργού (324-322 π.Χ.) & το τέλος της Αθηναϊκής ναυτικής κυριαρχίας – Χείλων\nΝαυμαχία της Αμοργού (324-322 π.Χ.) & το τέλος της Αθηναϊκής ναυτικής κυριαρχίας\nΑναρτήθηκε από τον/την Xείλων στις 15/07/2018 02/06/2022\nΤο καλοκαίρι του 324 π.Χ στην Ολυμπία ο απεσταλμένος του Μεγ. Αλεξάνδρου έκανε μια δυσάρεστη ανακοίνωση στους Έλληνες που είχαν συγκεντρωθεί για τους αγώνες της 114ης Ολυμπιάδας. Ήταν επιθυμία του βασιλέα, όπως όλες οι Ελληνικές πόλεις επαναφέρουν τους εξόριστους, επιστρέφοντας την ιθαγένεια και τα εδάφη τους. Το Διάταγμα των Εξορίστων αποσκοπούσε στην αναχαίτιση των μισθοφόρων που κατέκλυζαν τις νέες κατακτήσεις του Αλεξάνδρου, αλλά παραβίαζε την αυτονομία των Ελληνικών πόλεων – κρατών. Ο Αλέξανδρος παρέβλεπε ότι ήσαν νόμιμοι σύμμαχοί του, αφού όντας αφοσιωμένος στις αυτοκρατορικές πρωτεύουσες στη Σούσα και την Βαβυλώνα, οι Ελληνικές πόλεις δεν αποτελούσαν τίποτα περισσότερο από μακρινά θέματα. Για να παράσχει ένα είδος νομικής βάσης στην αυταρχική πράξη του, δήλωσε στους Έλληνες ότι πλέον μπορούσαν να τον προσκυνούν ως θεό.\nΠροτομή του Δημοσθένη. Μαρμάρινο, Ρωμαϊκό έργο τέχνης, εμπνευσμένο από χάλκινο άγαλμα του Πολύευκτου (περ. 280 π.Χ.) που βρέθηκε στην Ιταλία _μουσείο Λούβρου_wikipedia\nΟ Δημοσθένης ήταν εκείνος που μετέφερε τα δυσάρεστα νέα στην Αθήνα. Εκτός από τις ορδές ανεπιθύμητων – προδοτών, εγκληματιών και ταραχοποιών – που θα επιβάρυναν τους Αθηναίους, το διάταγμα απειλούσε να τους αποστερήσει την Σάμο. Το πλούσιο νησί είχε απελευθερωθεί από τον Περσικό έλεγχο από τον Τιμόθεο πριν 40 έτη και έκτοτε διοικείτο από την Αθήνα. Έτσι, ακόμη και με κίνδυνο να πυροδοτήσουν έναν πόλεμο με τον Αλέξανδρο, οι Αθηναίοι διέταξαν να αποπλεύσει για Σάμο το ιερό πλοίο Πάραλος (ένα από τα έξι «ιερά πλοία» της Αθηναϊκής Δημοκρατίας. Τα υπόλοιπα πέντε ήταν η Σαλαμινία, η Αμμωνιάς, η Αντιγονίς, η Δημητριάς και η Πτολεμαΐς). Η ναυαρχίδα έφτασε στην Σάμο πριν επιστρέψουν οι εξόριστοι και ενώ οι Σάμιοι ολιγάρχες ξεκινούσαν να επιστρέφουν στο νησί για να διεκδικήσουν τα ακίνητά τους σύμφωνα με τους όρους του διατάγματος, μόλις αποβιβάστηκαν, ένας Αθηναίος στρατηγός τους συνέλαβε και τους έστειλε πίσω στην Αθήνα. Η Σάμος ήταν ότι είχε απομείνει στους Αθηναίους από την πάλαι ποτέ ναυτική αυτοκρατορία και θα έκαναν τα πάντα για να την κρατήσουν.\nΕάν ήθελε ο Αλέξανδρος, το Αθηναϊκό ναυτικό θα επισκιαζόταν από τον Μακεδονικό στόλο. Ενώ στις πρώτες του εκστρατείες ο στρατηλάτης είχε δώσει ελάχιστη βάση στις ναυτικές δυνάμεις, τώρα πλέον ναυπηγούσε πλοία για να εξερευνήσει την Κασπία Θάλασσα και τον Αραβικό Κόλπο, κατασκεύασε ένα τεράστιο νέο λιμάνι στη Βαβυλώνα και σχεδίαζε τον περίπλου της Αφρικής. Σχεδίαζε μάλιστα να ναυπηγήσει 1.000 νέα πολεμικά πλοία, όλα μεγαλύτερα από τριήρεις, για μια εκστρατεία κατά της Καρχηδόνας και των εδαφών της δυτικής Μεσογείου.\nΣτις αρχές του επόμενου καλοκαιριού, ένα χρόνο μετά την ανακοίνωση του Διατάγματος των Εξόριστων, ο Αλέξανδρος συσκέφθηκε με τον ναύαρχο Νέαρχο, για να συζητήσει αυτές τις ναυτικές πρωτοβουλίες. Ήταν η τελευταία του πράξη ως βασιλέας, αφού έχοντας πυρετό μετά από άκρατη οινοποσία, ο οποίος επιβαρυνόταν από τις υψηλές θερμοκρασίες της Βαβυλώνας και πιθανόν το δηλητήριο που χύθηκε στο ποτήρι του από κάποιον συνωμότη, απεβίωσε σε ηλικία 33 ετών χωρίς να χρίσει διάδοχο.\nΗ είδηση του θανάτου του αντιμετωπίστηκε με δυσπιστία στην Αθήνα. Ο Δημάδης (ρήτορας & δημαγωγός) αναφώνησε: «Ο Αλέξανδρος νεκρός; αδύνατον! όλη η υφήλιος θα είχε γεμίσει από την μυρωδιά του!» Μόλις επιβεβαιώθηκε η είδηση από την Βαβυλώνα, η πλειοψηφία των πολιτών ψήφισε ότι η Αθήνα θα πρέπει να ηγηθεί ενός απελευθερωτικού πολέμου εναντίον των διαδόχων του Αλεξάνδρου. Οι γαιοκτήμονες και άλλοι πλούσιοι Αθηναίοι αντιτάχθηκαν στον πόλεμο, αλλά ήσαν μειοψηφία. Οι αγγελιοφόροι αναχώρησαν άμεσα για να αναζητήσουν την υποστήριξη άλλων Ελληνικών πόλεων. Το ψήφισμα της Εκκλησίας είχε παρόμοιο αντίκτυπο με το θάρρος που είχε παρακινήσει τον Θεμιστοκλή να αντιμετωπίσει την εισβολή του Ξέρξη: «Ο Αθηναϊκός λαός αναγνωρίζει ως καθήκον του να διακινδυνεύσει την ζωή, τους θησαυρούς και τα πλοία για την κοινή ελευθερία της Ελλάδας». Πόλεις απ’ όλη την κεντρική Ελλάδα και την Πελοπόννησο ανταποκρίθηκαν στην κλήση σηματοδοτώντας την έναρξη του Λαμιακού πολέμου.\nΣτην αρχή όλα έβαιναν καλώς. Ο Μακεδόνας αντιβασιλέας Αντίπατρος προσπάθησε να συντρίψει την εξέγερση, αλλά δεν ήταν Αλέξανδρος, ούτε καν Ξέρξης. Αφού συγκέντρωσε μόνο 13.000 πεζούς και 600 ιππείς δύναμη αισθητά μικρότερη αυτής των εξεγερμένων, έστειλε μήνυμα στον Κρατερό, που αναμενόταν με μεγάλη δύναμη απομάχων να σπεύσει και βασιζόμενος στην βοήθεια αυτή και την συνδρομή των Ελλήνων που του έμεναν πιστοί, προχώρησε στην Θεσσαλία. Ο Μακεδονικός στόλος, αποτελούμενος από 110 τριήρεις, παρέπλεε.\nΟι Θεσσαλοί είχαν συνταχθεί αρχικά με τον Αντίπατρο αλλά μεταπείστηκαν από τους Αθηναίους και αυτομόλησαν στον Λεωσθένη που ηγείτο της Αθηναϊκής συμμαχίας. Ενισχυμένος αυτός ακόμη περισσότερο, συνάντησε τον Αντίπατρο στις Θερμοπύλες και τον νίκησε. Ο Αντίπατρος αναγκάστηκε να κλειστεί στο φρούριο της Λαμίας και ετοιμάστηκε για την πολιορκία που θα υφίστατο, δεδομένου ότι ούτε μπορούσε να αντιπαραταχθεί στον Λεωσθένη, ούτε να υποχωρήσει στην Μακεδονία, αφού το Θεσσαλικό ιππικό υπερείχε. Ο Λεωσθένης προσπάθησε να καταλάβει το φρούριο εξ εφόδου αλλά απέτυχε και άρχισε τακτική πολιορκία. Έχτισε τείχος γύρω από το φρούριο κι άρχισε να σκάβει μεγάλη και βαθιά τάφρο για να εμποδίσει τις εξόδους και να αναγκάσει τους Μακεδόνες να παραδοθούν λόγω πείνας. Αλλά τότε οι Αιτωλοί αποχώρησαν επικαλούμενοι επείγουσα εθνική ανάγκη και σε μια έξοδο που έκανε ο Αντίπατρος εναντίον αυτών που έσκαβαν την τάφρο, ο Λεωσθένης τραυματίστηκε θανάσιμα και πέθανε μετά τρεις μέρες.\nΑνίκανος να αντιμετωπίσει μόνος τους επαναστάτες, ο Αντίπατρος απευθύνθηκε στους Μακεδόνες στρατηγούς στην Ασία για ενισχύσεις και στόλο. Η τελική δοκιμασία της νέας Ελληνικής συμμαχίας και της Αθηναϊκής δύναμης θα ερχόταν την επόμενη άνοιξη.\nΟι τετρήρεις (λατινικά: quadriremis) ήταν αρχαίες γαλέρες που εμφανίστηκαν στην Ελληνιστική εποχή και σταδιακά εξαφανίστηκαν στην Ρωμαϊκή αυτοκρατορική εποχή, με τέσσερεις σειρές κωπηλάτες. Κάποιοι από τους Βυζαντινούς δρόμωνες, επίσης, μάλλον ανήκαν στις τετρήρεις, με την αρχαία ορολογία, αλλά πλέον η ορολογία αυτή δεν ήταν σε χρήση. Υπήρξαν τρεις τύποι τετρηρών: Τρίκροτες, με τρία επίπεδα κωπηλατών, με διάταξη κωπηλατών 2:1:1. Χρησιμοποιήθηκαν από τους ελληνικούς και ελληνιστικούς στόλους. Δίκροτες, με δύο επίπεδα κωπηλατών, με διάταξη κωπηλατών 2:2. Χρησιμοποιήθηκαν από τους Φοινικικούς, Καρχηδονιακούς και Ρωμαϊκούς στόλους. Μονόκροτες, με ένα επίπεδο κωπηλατών, με τέσσερεις κωπηλάτες ανά κουπί. Χρησιμοποιήθηκαν μόνο από τους Ρωμαίους.\nΕνισχύοντας την πολεμική, οι Αθηναίοι αποφάσισαν να εξοπλιστούν με 200 νέες τετρήρεις και 40 τριήρεις. Εκείνον τον χειμώνα κάθε Αθηναίος πολίτης κάτω από την ηλικία των σαράντα κλήθηκε να υπηρετήσει. Από τις δέκα φυλές της Αττικής, οι τρεις ανέλαβαν την υπεράσπιση των συνόρων της, ενώ οι υπόλοιπες επτά προετοιμάζονταν για εκστρατείες στο εξωτερικό. Μόλις βελτιώθηκαν οι καιρικές συνθήκες, οι στρατιές των Μακεδόνων άρχισαν να διασχίζουν τον Ελλήσποντο, προκειμένου να ενισχύσουν τα στρατεύματα του Αντίπατρου και να καταστείλουν την εξέγερση στην Ελλάδα. Σε μια προσπάθεια να σταματήσουν αυτά τα στρατεύματα, οι Αθηναίοι συγκρότησαν ένα στόλο από τριήρεις και τετρήρεις και τον ανέπτυξαν βορειοανατολικά στο Αιγαίο. Από το συμβούλιο των στρατηγών εκείνου του έτους, μόνο ο Φωκίων διέθετε εμπειρία ναυτικής μάχης και αυτή ήταν στην Νάξο, πριν σχεδόν μισό αιώνα. Δεδομένου ότι ήταν 80 ετών, θεωρήθηκε καλύτερο να αναλάβει ένας νεότερος, με αποτέλεσμα να ορισθεί ως επικεφαλής ναυτικών δυνάμεων ο Ηετίων από τον δήμο της Κηφισιάς, αριστοκράτης και πρώην διοικητής ιππικού.\nΟι Αθηναίοι ήλπιζαν στην ίδια επιτυχή έκβαση που είχε η αποστολή του Φωκίωνα στο Βυζάντιο δεκαοκτώ χρόνια πριν, όταν αντιμετώπισε τον πατέρα του Αλεξάνδρου Φίλιππο, αλλά οι μέρες της Μακεδονικής υστέρησης στη θάλασσα είχαν παρέλθει προ πολλού. Φτάνοντας στον Ελλήσποντο, ο Ηετίων και ο στόλος του συναντήθηκαν με μια δύναμη που διοικούσε ο Μακεδόνας στρατηγός Κλείτος ο Λευκός και στην ναυμαχία που ακολούθησε στην θαλάσσια περιοχή της Αβύδου νίκησαν οι Μακεδόνες. Ο Ηετίων κατόρθωσε να δραπετεύσει με το μεγαλύτερο μέρος του στόλου, αλλά άφησε πίσω του πολλούς Αθηναίους, εγκαταλελειμμένους ή συλληφθέντες. Οι πιστοί φίλοι της Αθήνας στην πόλη της Αβύδου έσωσαν όσους μπορούσαν, τους έδωσαν χρήματα για το ταξίδι και τους έστειλαν πίσω στην Αθήνα.\nΟι πεντήρεις (λατινικά: quinqueremis) ήταν αρχαίες γαλέρες που εμφανίστηκαν στην Ελληνιστική εποχή και σταδιακά εξαφανίστηκαν στην Ρωμαϊκή αυτοκρατορική εποχή, με πέντε σειρές κωπηλάτες. Υπήρξαν τρεις τύποι πεντηρών: Τρίκροτες, με τρία επίπεδα κωπηλατών, με διάταξη κωπηλατών 2:2:1. Χρησιμοποιήθηκαν από όλους τους στόλους των ναυτικών κρατών της Μεσογείου. Δίκροτες, με δύο επίπεδα κωπηλατών, με διάταξη κωπηλατών 3:2. Χρησιμοποιήθηκαν από τους Φοινικικούς, Καρχηδονιακούς και Ρωμαϊκούς στόλους. Μονόκροτες, με ένα επίπεδο κωπηλατών, με πέντε κωπηλάτες ανά κουπί. Χρησιμοποιήθηκαν μόνο από τους Ρωμαίους.\nΚατόπιν ο Κλείτος αφού συγκέντρωσε στόλο 240 πλοίων άφησε τον Ελλήσποντο προκειμένου να αναζητήσει τον υπόλοιπο Αθηναϊκό στόλο. Παρά τα εκατοντάδες άδεια σκαριά που στάθμευαν στα υπόστεγα του Πειραιά και την μεγαλοπρεπή ναυπηγική πρόταση του προηγούμενου έτους, οι Αθηναίοι στην παρούσα φάση ήταν σε θέση να στελεχώσουν μόνο 170 πλοία. Έτσι δόθηκε προτεραιότητα στις τετρήρεις όπου σχεδόν όλα τα πλοία ήταν επανδρωμένα και σε δύο πεντήρεις. Η υπόλοιπη δύναμη του Ηετίωνα αποτελείτο από τριήρεις.\nΗ πορεία τους οδήγησε στα ύδατα της Αμοργού, στο ανατολικό άκρο των Κυκλάδων. Η Αμοργός ενώ δεν είχε την ίδια αντιστοιχία σε μέγεθος, πλούτο ή φήμη με την Νάξο, εντούτοις κατείχε το ωραιότερο φυσικό λιμάνι του αρχιπελάγους, γεμάτο ωραίες παραλίες. Σκαρφαλωμένος σε ένα λόφο με θέα στο λιμάνι, ο οχυρωμένος οικισμός του Μινώα αποτελούσε μια υπενθύμιση των αρχαίων βασιλέων της Κρήτης και της εξαφανισμένης θαλασσοκρατίας τους. Η Αμοργός ήταν υποτελής στην Αθήνα κατά τις αυτοκρατορικές μέρες και πιστή στην Δεύτερη Ναυτική Συμμαχία, αλλά μέχρι τότε δεν είχε κάποια συμμετοχή στην Αθηναϊκή ναυτική ιστορία.\nΌταν ο Μακεδονικός στόλος φάνηκε στον ορίζοντα, ο Ηετίων παρέταξε τον στόλο για μάχη – τον μεγαλύτερο αριθμό πλοίων μετά την ήττα στους Αιγός Ποταμούς. Ακόμη και έτσι όμως η υπεροχή των Μακεδόνων σε αριθμούς ήταν συντριπτική. Εξίσου τρομακτική ήταν η φήμη των στρατιωτών στα καταστρώματα τους, ως μέλη της πιο αποτελεσματικής πολεμικής δύναμης στην γη. Υπήρξε μια σύντομη σύγκρουση και μερικά από τα πλοία του Κλείτου κατάφεραν να ανατρέψουν τρεις ή τέσσερις Αθηναϊκές τριήρεις. Πριν όμως οι Μακεδόνες διασπάσουν την Αθηναϊκή γραμμή ή περικυκλώσουν το στόλο τους και πριν η σιωπηλή αντιπαράθεση μετατραπεί σε σφαγή, ο Ηετίων σηματοδότησε από τη ναυαρχίδα του προς τον Κλείτο ότι οι Αθηναίοι ήσαν έτοιμοι να παραδοθούν.\nΚατά την διάρκεια του προηγούμενου αιώνα Αθηναϊκοί στόλοι είχαν εισβάλλει στην Αίγυπτο, καταστράφηκαν στις Συρακούσες, εκδιώχθηκαν πίσω στη βάση τους στο Νότιο (Έφεσο) και αιχμαλωτίστηκαν στην ακτή του Αιγός Ποταμοί. Η παράδοση στην Αμοργό σηματοδότησε την πρώτη φορά που ένας Αθηναίος στρατηγός παραδόθηκε οικειοθελώς σε εχθρικό στόλο. Ο Θεμιστοκλής, ο Φορμίων ή ο Χαβρίας ουδέποτε θα είχαν αποδεχθεί την ήττα χωρίς πρώτα να δώσουν μάχη για την Αθήνα. Τι είχε αλλάξει;\nΗ τριήρης πήρε το όνομά της από τις τρεις σειρές κουπιών με έναν κωπηλάτη ανά κουπί, όπως άρχισε να κατασκευάζεται, χαρακτηριστικό που ίσχυε καθολικά στους στόλους της αρχαϊκής, κλασικής και Ελληνιστικής περιόδου. Η χρήση της τριήρους, σύντομα, επεκτάθηκε και σε ναυτικές δυνάμεις της Μεσογείου, πέραν των Ελληνικών, αλλά αυτές υιοθέτησαν και παραλλαγές με δίκροτες τριήρεις, δηλαδή, με δυο καταστρώματα και δύο (2) κωπηλάτες ανά κουπί στο πάνω κατάστρωμα, καθώς και μονόκροτες, δηλαδή, με ένα κατάστρωμα και τρεις (3) κωπηλάτες ανά κουπί.\nΟι Αθηναίοι των ανώτερων τάξεων είχαν αντιταχθεί στον πρώτο απελευθερωτικό πόλεμο και υπήρχε τουλάχιστον ένας πλούσιος πολίτης σε κάθε πλοίο ο τριήραρχος. Οι πιθανότητες νίκης που αντιμετώπιζαν οι Αθηναίοι στην Αμοργό δεν θα είχαν εκφοβίσει τους άνδρες που συμμετείχαν στους Περσικούς και τους Πελοποννησιακούς πολέμους, αλλά οι στρατηγοί και τριήραρχοι στην Αμοργό είχαν συμμετάσχει στη μάχη χωρίς διάθεση να κερδίσουν ή ακόμη και να πολεμήσουν. Κατά κάποιο τρόπο μετά την παράδοση, ο Ηετίων κατάφερε να πείσει τον Κλείτο ότι οι Αθηναίοι όχι μόνο αποδέχονταν την ήττα αλλά ουδέποτε θα αμφισβητούσαν ξανά τους Μακεδόνες στη θάλασσα. Άλλωστε τι άλλο πέρα από μια τέτοια υπόσχεση μπορούσε να δικαιολογήσει την ενέργεια του Κλείτου μετά την μάχη, όπου αντί να διεκδικήσει τρόπαια νίκης, επέτρεψε στους εχθρούς του να ρυμουλκήσουν τα κατεστραμμένα πλοία τους και να αναχωρήσουν.\nΧωρίς Μακεδονική παρενόχληση ή συνοδεία, οι Αθηναίοι έφυγαν από το πεδίο της ήττας τους με πλήρη ισχύ με προορισμό τον Πειραιά. Ήταν ένα μακρύ ταξίδι που γινόταν υπό το κράτος της απογοήτευσης από την πλειοψηφία που είχε ψηφίσει υπέρ του πολέμου. Μήπως έτρεφαν ελπίδες ότι οι διάδοχοι του Αλεξάνδρου θα αντιμετώπιζαν την Αθήνα όπως είχε κάνει ο ίδιος ο Αλέξανδρος; ή ότι το ναυτικό θα γινόταν πάλι κραταιό τους επόμενους μήνες ή χρόνια;\nΕν τω μεταξύ κατά τον διάπλου του Αιγαίου, η θέα των Αθηναϊκών πλοίων με τις τριήρεις να ρυμουλκούν τα σκάφη που είχαν υποστεί ζημιές, δημιούργησε την εσφαλμένη εντύπωση της νίκης, αφού η εν λόγω διάταξη παρέπεμπε στον νικητήριο στόλο. Ο πρώτος άνθρωπος στην Αθήνα που άκουσε την φήμη έβαλε στεφάνι νίκης στο κεφάλι του και έτρεξε στην πόλη, φωνάζοντας την χαρούμενη είδηση στους συμπολίτες του. Σε μια έκσταση χαράς, η Εκκλησία του Δήμου διέταξε θυσίες στους θεούς και τελετές ευχαριστιών. Η ευφορία διήρκεσε δύο ή τρεις μέρες, μέχρις ότου ο κύριος στόλος αφιχθεί στον Πειραιά και μαθευτεί η πραγματικότητα.\nΗ αντιπαράθεση με τις Μακεδονικές δυνάμεις στην ξηρά αντικατόπτριζε την αποτυχία στη θάλασσα. Οι στρατοί συναντήθηκαν στην Κραννώνα της Θεσσαλίας, την σπουδαιότερη πόλη της Θεσσαλίας μετά την Λάρισα. Οι Θεσσαλοί υπερίσχυσαν στην ιππομαχία, αλλά τότε ο Αντίπατρος έριξε την μακεδονική φάλαγγα εναντίον του εχθρικού πεζικού, που δεν μπόρεσε να αντέξει τον όγκο και την ορμή της και υποχώρησε σε δυσπρόσιτα μέρη, αλλά το Θεσσαλικό ιππικό, όταν αντιλήφθηκε την υποχώρηση των πεζών έσπευσε προς το μέρος τους εγκαταλείποντας το πεδίο της μάχης στους Μακεδόνες. Στην μάχη φονεύθηκαν περισσότεροι από 500 Αθηναίοι και σύμμαχοι, 130 Μακεδόνες και η νίκη των Μακεδόνων επέφερε την πλήρη παράδοση από τους λοιπούς Έλληνες. Λίγο μετά ο στόλος του Κλείτου, με νωπές τις νίκες στον Ελλήσποντο και την Αμοργό, ενεπλάκη με τα Αθηναϊκά πολεμικά πλοία που έπλεαν δυτικά και τα κατέστρεψε κοντά στα νησιά Εχινάδες. Ακόμη και χωρίς τον Φίλιππο ή τον Αλέξανδρο, οι Μακεδόνες κατάφεραν να κυριαρχήσουν στις αρχαίες πόλεις-κράτη της Ελλάδας.\nΗ Εκκλησία του Δήμου έστειλε τον Φωκίωνα μαζί με τους Δημάδη και Ξενοκράτη (επικεφαλής της Ακαδημίας) να ζητήσουν από τον Αντίπατρο τους όρους……..ήτοι έναν ήρωα πολέμου, έναν ρήτορα και έναν φιλόσοφο για να διαπραγματευτούν την μοίρα μιας κάποτε μεγάλης πόλης. Ο Αντίπατρος απαίτησε την καταβολή αποζημίωσης ίσης με το πλήρες κόστος του πολέμου, την παράδοση του Δημοσθένη και άλλων εχθρών της Μακεδονίας και την εκκένωση της Σάμου. Οι θῆτες του Δήμου, δηλαδή όλοι οι πολίτες με καθαρή αξία κάτω των 200 μεδίμνων, έπρεπε να εκδιωχθούν από την Αθήνα. Οι εύποροι πολίτες που θα παρέμεναν έπρεπε να παραδώσουν το οχυρό του λόφου Μουνιχίας (σημερινή Καστέλλα) στον Πειραιά σε Μακεδονική φρουρά.\nΤετράδραχμο Φιλίππου Γ’_μουσείο Βερολίνου_wikipedia\nΟι τρεις απεσταλμένοι ανέμεναν πολύ διαφορετικούς όρους. Αποδέχτηκαν την εξορία των Θητών, αλλά διαμαρτυρήθηκαν έντονα για την απώλεια της Σάμου και την παρουσία Μακεδονικής φρουράς σε Αττικό έδαφος. Ο Αντίπατρος για την περίπτωση της Σάμου επικαλέστηκε τον νέο βασιλέα, τον ετεροθαλή αδελφό του Αλεξάνδρου Φίλιππο Γ’ ή Φίλιππο Αρριδαίο. Όσο για την κατάληψη του Πειραιά, η Αθηναϊκή διαμαρτυρία αντιμετωπίστηκε με λοιδορία. Η έδρα του θρυλικού Αθηναϊκού ναυτικού ήταν ένα στρατηγικό προπύργιο για τους Μακεδόνες κατακτητές, μεγαλύτερης αξίας από την Ακρόπολη ή ακόμα και ολόκληρη την πόλη των Αθηνών. Ο Αντίπατρος δεν ήθελε να καταστρέψει την ναυτική βάση ή να κάψει τα πλοία. Η δε εξορία των ενοχλητικών θητών θα εγγυάτο το τέλος της Αθηναϊκής δύναμης στη θάλασσα και τα υλικά θα μπορούσαν να χρησιμεύσουν στους διαδόχους του Αλεξάνδρου.\nΈτσι, οι απεσταλμένοι επέστρεψαν στην Αθήνα με όρους παράδοσης που ακύρωναν την Αθηναϊκή ανεξαρτησία και κατ’ επέκταση την Αθηναϊκή ταυτότητα. Το απίστευτο είχε συμβεί. Σχεδόν τα τρία πέμπτα των πολιτών – 12.000 από τους 21.000 – απέτυχαν να περάσουν τον έλεγχο πλούτου του Αντίπατρου. Ήταν η τύρβη, ο όχλος, οι ριζοσπάστες δημοκράτες που κατηγορούνταν παντού για όλα τα εγκλήματα μιας ανήσυχης, φιλόδοξης και επεκτατικής Αθήνας. Τώρα έπρεπε να εκδιωχθούν για το καλό όλων, όχι απλώς από την Αθήνα αλλά από την ίδια την Ελλάδα.\nΜόνο τότε μπόρεσαν οι Αθηναίοι να καταλάβουν τι είχε συμβεί στην Αμοργό. Είχαν σώσει την ζωή τους και τα περισσότερα από τα πλοία τους, αφού δεν γνώρισαν ήττα παρόμοια με την φρίκη των Συρακουσών ή την καταστροφή στους Αιγός Ποταμούς. Ωστόσο στα νερά της Αμοργού είχαν υποστεί μια πιο δαπανηρή και αποφασιστική ήττα από οποιαδήποτε άλλη στην ιστορία τους. Δίκαια οι Μακεδόνες τιμούσαν τον Κλείτο ως θεό, για την ανατροπή των λίγων Αθηναϊκών τριήρων. Είχε ολοκληρώσει αυτό που ούτε ο Ξέρξης, ούτε ο Λύσανδρος ούτε ο Φίλιππος κατάφεραν να επιτύχουν………την τελική ήττα του Αθηναϊκού ναυτικού. Στην πραγματικότητα όμως ο μεγαλύτερος εχθρός των Αθηνών ήταν ο εαυτός της. Η ρήση που ο Θουκυδίδης απηύθυνε στους Αθηναίους με το τέλος του Πελοποννησιακού Πολέμου επαληθεύθηκε στην τελική τους κατάρρευση: «Μόνο επειδή καταστράφηκαν από την δική τους εσωτερική σύγκρουση αναγκάστηκαν να παραδοθούν».\nΣτους εξόριστους επρόκειτο να δοθούν εδάφη στη Θράκη, όπου παλαιότερα αρκετοί Αθηναίοι είχαν πεθάνει προσπαθώντας να επιβιώσουν. Οι πολίτες συγκέντρωσαν τα νοικοκυριά τους και κατέβηκαν στον Πειραιά για την επιβίβαση ξεκινώντας το μακρύ ταξίδι για την Θράκη και τα καινούργια σπίτια τους. Πολλοί εξ’ αυτών δεν θα έβλεπαν ξανά την Αθήνα.\nΜε την έλευση του φθινοπώρου η εξαντλημένη πόλη γιόρταζε τα Ελευσίνια Μυστήρια, αλλά οι τελετουργίες αμαυρώθηκαν από ένα τραγικό γεγονός. Ένας από τους μυημένους που είχαν βυθιστεί στη θάλασσα για να κάνουν μια θυσία σκοτώθηκε από έναν καρχαρία. Την 19η του Βοηδρομιώνα η πόλη γιόρταζε την επέτειο της Σαλαμίνας και τα γενέθλια της Αθηναϊκής ναυτικής υπεροχής. Οι θριαμβευτές Μακεδόνες, είτε λοιδορώντας είτε αδιαφορώντας, επέλεξαν να στείλουν φρουρά στον Πειραιά την επόμενη μέρα. Οπλισμένοι με σάρισες, οι άνδρες που είχαν ακολουθήσει τον Μεγάλο Αλέξανδρο στην Περσική Αυτοκρατορία, καθιερώθηκαν πλέον ως στρατός κατοχής στο φρούριο του λόφου Μουνιχίας.\nΤα Μακεδονικά στρατεύματα καταδίωξαν τον Δημοσθένη, ο οποίος κατέφυγε στο ιερό του Ποσειδώνα στην Καλαβρία – το πίσω ορεινό τμήμα του Πόρου. Καθώς πλησίαζαν οι στρατιώτες, ο Δημοσθένης βγήκε έξω από τον περίβολο για να μην βεβηλώσει τον ιερό χώρο και ήπιε δηλητήριο. Η αυτοκτονία του στις 12 Οκτωβρίου του 322 π.Χ. στερούσε από τους Μακεδόνες την ευκαιρία να εκδικηθούν για τις ομιλίες του εναντίον του Φίλιππου και του Αλεξάνδρου. Την ίδια χρονιά ο Αριστοτέλης πέθαινε από φυσικά αίτια.\nΌταν παραδόθηκαν στους Μακεδόνες, οι Αθηναίοι είχαν περισσότερα πλοία και καλύτερα εξοπλισμένη ναυτική βάση. Το Οπλουργείο του Φίλωνα (υπόδειγμα αρχιτεκτονικής) ήταν ακόμα ολοκαίνουργιο. Όπως δήλωσε κάποτε ο Νικίας στην Εκκλησία του Δήμου, το πλήρωμα μιας τριήρους μπορούσε να παραμείνει ετοιμοπόλεμο για μικρό χρονικό διάστημα. Όμως το πλοίο σύμβολο της Αθηναϊκής ναυτικής κυριαρχίας παρέμεινε στην κορυφή για περισσότερο από 150 έτη, χάρη στην αδιάκοπη προσπάθεια και την αυτοθυσία των Αθηναίων. Πλέον η θαλάσσια κυριαρχία θα περνούσε σε άλλες πόλεις – κράτη και αυτοκρατορίες όπως η Ρόδος, η Καρχηδόνα, η Αλεξάνδρεια και η Ρώμη. Όσο για την δημιουργική έκρηξη που ονομάσθηκε Χρυσούς Αιών, τελείωσε μαζί με την ναυτική δύναμη στην οποία είχε βασισθεί. Με τον Αθηναϊκό λαό διχασμένο και τον Πειραιά σε ξένα χέρια, η βασιλεία του ναυτικού του Θεμιστοκλή έφθασε στο τέλος της.\nΗ αστραφτερή πόλη του μαρμάρου και του χαλκού εξακολούθησε να διατηρεί ευλαβικά την μνήμη πολλών ηρώων των οποίων η τέφρα κρύβεται στους τάφους κατά μήκος της Ιεράς Οδού. Ο Θουκυδίδης κατέγραψε τον Επικήδειο Λόγο του Περικλή για τους πολίτες που πέθαναν στον Πελοποννησιακό Πόλεμο. Στο τέλος της ομιλίας του, ο Περικλής ανέφερε: «Οι διάσημοι άνδρες έχουν ολόκληρο τον κόσμο ως μνημείο τους. Δεν είναι μόνο οι επιγραφές στους τάφους της χώρας τους που τους χαρακτηρίζουν. Ούτε και σε ξένες χώρες, ούτε σε ορατή μορφή αλλά στις καρδιές των ανθρώπων, η μνήμη τους μένει και μεγαλώνει. Εναπόκειται σε σας να τους μοιάσετε».\nM. Amit «Athens and the Sea: A Study in Athenian Sea-Power» Brussels 1965.\nEdward M. Anson «Alexander’s Heirs: The Age of the Successors» 2014.\nAlbert Brian Bosworth «Why Did Athens Lose the Lamian War?» 2003.\nΔιόδωρος Σικελιώτης «Βιβλιοθήκη Παγκόσμιας Ιστορίας» κεφ. 18.8.2-7\nΤο έργο με τίτλο Ναυμαχία της Αμοργού από τον δημιουργό Χείλων διατίθεται με άδεια Creative Commons Αναφορά Δημιουργού-Μη Εμπορική Χρήση-Παρόμοια Διανομή 4.0 Διεθνές.\nτριήρηςτετρήρηςΑρχαία ΑθήναΑμοργόςΑντίπατροςΔημοσθένηςΛαμιακός πόλεμοςΜέγας Αλέξανδροςάβυδοςαρχαία ελλάδαηετίωνκραννώνακλείτοςμουνιχία\nΠροηγούμενο άρθρο Λόγος περί πίστεως\nΕπόμενο άρθρο Η Eλληνική παιδεία κατά την Oθωμανική περίοδο\n15/07/2018 στο 14:04


Τρία δισ. ευρώ στην Τουρκία για προσφυγικό, ξεπάγωμα ενταξιακής πορείας - Pelop.gr\nΠαρασκευή 25 Μαΐου 00:39 14°-27° Πάτρα\nΤρία δισ. ευρώ στην Τουρκία για προσφυγικό, ξεπάγωμα ενταξιακής πορείας\nανάσχεση των προσφυγικών ροών προς την Ευρώπη, κατέληξε η Σύνοδος ΕΕ-Τουρκίας την Κυριακή στις Βρυξέλλες. Ανοίγει φέτος το κεφάλαιο 17 στην ενταξιακή διαπραγμάτευση, θα επιταχυνθεί το άνοιγμα της διαδικασίας βίζας για τους Τούρκους πολίτες εφόσον πληρούνται οι προϋποθέσεις. Το κεφάλαιο 17 των ενταξιακών διαπραγματεύσεων αφορά την οικονομική και τη νομισματική πολιτική.\n«Μπορώ να σας διαβεβαιώσω ότι η Τουρκία θα τηρήσεις τις υποσχέσεις της όπως ορίστηκαν στο σχέδιο δράσης» ανέφερε και προσέθεσε ότι η κυβέρνηση της Τουρκίας θα προωθήσει τις δημοκρατικές μεταρρυθμίσεις στην χώρα. «Η εισδοχή στην Ευρωπαϊκή Ένωση αποτελεί για εμάς έναν στρατηγικής σημασίας στόχο» υπογράμμισε


"Just the 2 of us"- Αυτά είναι τα πρώτα 7 ζευγάρια του show - nassosblog.gr\n45.4k Views by Nassosblog 4 Οκτωβρίου, 2020, 9:50 πμ inCelebrity News, Media\nLove Cute LOL OMG WTF Angry Cry\n“Just the 2 of us”- Αυτά είναι τα πρώτα 7 ζευγάρια του show\nΟ πρώτος κύκλος πήγε πολύ καλά σε τηλεθέαση. Και ειναι προφανές πώς θα πήγαινε ακόμη καλύτερα αν ήταν σε μεγαλύτερο κανάλι. Όμως αυτό δεν πτοεί την “Barking Well media”. Την Ελληνική εταιρεία παραγωγής που φέρει την υπογραφή του Νίκου Κοκλώνη.\nΣήμερα σας αποκαλύπτουμε τα πρώτα επτά ζευγάρια που “κλείδωσαν” για τον δεύτερο κύκλο του J2US, με τον παραγωγό και παρουσιαστή και τους συνεργάτες του να έχουν να επιλέξουν ανάμεσα σε 70 ονόματα. Ότι σας λέω.\nΓωγώ Τσαμπά – Θανάση Πασσά,\nΝικόλας Ραπτάκη – Ζένια Μπονάτσου\nΤριαντάφυλλο – Ευριδίκη Παπαδοπουλου\nΕίναι οριστικό – Άλλαξε χέρια το περιοδικό “ΟΚ”. Δείτε τα συμβόλαια\nΤρείς νέες ζώνες στήνει ο Μαρινάκης στο Mega – Τα πρόσωπα έκπληξη και ο Κοκλώνης\nΟδύνη – Νεκρή στα 36 της η Σεβαστή Σμαλιού


Υπόκλιση στις τάσεις - ΤΑ ΝΕΑ\ntanea.gr > Έντυπες Ειδήσεις > Ομάδα > Υπόκλιση στις τάσεις\nΥπόκλιση στις τάσεις\nΠριν από δύο χρόνια η φωτογραφία που παρουσιάζει τον Κριστιάνο Ρονάλντο να δείχνει στον Αλεσάντρο Φλορέντσι πόσο κοντός είναι σε σχέση με τον ίδιο είχε κάνει τον γύρο του κόσμου. Τιμωρήθηκε; Οχι φυσικά. Κι όμως, θα έπρεπε να του επιβληθεί ποινή αποκλεισμού γιατί η κίνησή του υπόκειται στον σύγχρονο προσδιορισμό του ρατσισμού.\nΟ Φλορέντσι, ωστόσο, όπως και τόσοι άλλοι παίκτες που δέχτηκαν αυτή την αήθη επίθεση του Ρονάλντο δεν σκέφτηκαν ποτέ πως έπεσαν θύματα ρατσιστικής συμπεριφοράς. Ούτε βέβαια ο σουηδός παίκτης που καθόταν στον πάγκο ανάμεσα σε Νιγηριανούς και ο διαιτητής τον αποκάλεσε «ξανθό». Τι θα συνέβαινε όμως αν υπήρχε ένας Νιγηριανός ανάμεσα σε Σουηδούς και ο ρέφερι τον αποκαλούσε «μαύρο»;\nΤην προηγούμενη εβδομάδα ο ποδοσφαιριστής της Βαλένθια Μουκτάρ Ντιακαμπί έφυγε από τον αγωνιστικό χώρο στη διάρκεια του αγώνα με την Καντίθ και τον ακολούθησαν οι συμπαίκτες του γιατί, όπως υποστήριξε, του απηύθυνε ρατσιστικό χαρακτηρισμό ο αντίπαλός του Κάλα. Το ισπανικό ποδόσφαιρο σηκώθηκε στο πόδι και η «Μάρκα» είχε πρωτοσέλιδο «Δεν είσαι μόνος». Παρά τις αντιρρήσεις της ομάδας του, ο Κάλα πέταξε το γάντι. Είπε πως όποιος αποδείξει ότι χρησιμοποίησε ρατσιστική γλώσσα θα σταματήσει το ποδόσφαιρο. Η Βαλένθια του απάντησε «Δεν σε πιστεύουμε». Οι ειδικοί αποφάνθηκαν πως ο Κάλα δεν είπε τίποτε το μεμπτό. «Αυτό δεν σημαίνει πως δεν το είπε», επανήλθε η Βαλένθια.\nΠροχθές η UEFA τιμώρησε με δέκα αγωνιστικές αποκλεισμό τον Οντρέι Κούντελα για ρατσιστική συμπεριφορά προς τον παίκτη της Ρέιντζερς Γκλεν Καμαρά, χωρίς να έχει αποδειχτεί τι ακριβώς του είπε. Ταυτόχρονα τιμώρησε τον Καμαρά με τρεις αγωνιστικές γιατί επιτέθηκε στη φισούνα στον Κούντελα, και με τέσσερις τον Ρούφε που παραλίγο να σκοτώσει με τις τάπες του τον τερματοφύλακα της Σλάβια Πράγας, Κόλαρ. Μια πιθανή φραστική επίθεση που δεν αποδείχτηκε ποτέ τιμωρήθηκε πιο βαριά από τη φυσική επίθεση. Η στιγμή είναι η κατάλληλη ώστε η UEFA να επαναδιατυπώσει το κεφάλαιο «ρατσισμός», την αντιμετώπισή του και τις ποινές που πρέπει να επιβάλει σε σχέση πάντα με τα υπόλοιπα σοβαρά παραπτώματα.\nΝασμής Γιώργος 16 Απριλίου 2021 | 05:00


Προγνωστικά over 2,5 και Goal goal στο πρόγραμμα της Παρασκευής - PDF\nDownload "Προγνωστικά over 2,5 και Goal goal στο πρόγραμμα της Παρασκευής"\n1 Προγνωστικά over 2,5 και Goal goal στο πρόγραμμα της Παρασκευής Καλημέρα σας, ολοκληρώθηκαν χτες οι όμιλοι των δύο Ευρωπαϊκών διοργανώσεων και πλέον Ευρωπαϊκά ματς θα έχουμε μετά τις γιορτές, τον Φεβρουάριο. Η μόνη Ελληνική ομάδα που τελικά κατάφερε να βρεθεί σε επόμενη φάση είναι η ΑΕΚ στο Γιουρόπα Λιγκ, όπου χτες πέρασε στην φάση των 32 με την ισοπαλία στην Βιέννη. Από σήμερα, επικεντρωνόμαστε στα εγχώρια πρωταθλήματα, μέχρι την διακοπή των γιορτών. Πάμε απευθείας να δούμε τα προγνωστικά over 2,5 και goal goal στο σημερινό αγωνιστικό πρόγραμμα της Παρασκευής, καλή επιτυχία σε ότι και αν επιλέξετε. Σκοράρουν εύκολα Μπούρσασπορ και Φενερμπαχτσέ Η 15η αγωνιστική της Τουρκίας ξεκινά με την αναμέτρηση Μπούρσασπορ Φενέρμπαχτσε, με τις δύο ομάδες να είναι ψηλά στον βαθμολογικό πίνακα και πολύ κοντά, με διαφορά μόνο δύο βαθμών. Η Μπούρσασπορ είναι στην έκτη θέση με 24 βαθμούς και απολογισμό επτά νίκες, τρεις ισοπαλίες και τέσσερις ήττες, έχοντας σκοράρει 27 γκολ και δεχτεί 16 γκολ. Στην έδρα της έχει πέντε νίκες σε επτά ματς με γκολ Κάνει μεγάλα σκορ, για αυτό το λόγο έχει 11 στα 14 over 2,5 και έξι στα επτά over 2,5 στην έδρα της. Προέρχεται από αήττητο σερί επτά αγώνων, με τρεις ισοπαλίες. Η Φενέρμπαχτσε είναι στην τρίτη θέση, με ρεκόρ επτά νίκες, πέντε ισοπαλίες και δύο ήττες, έχοντας 30 γκολ υπέρ και 19 κατά. Μακριά από την Πόλη έχει μία μόνο ήττα και από τρεις νίκες και ισοπαλίες. Και αυτή έχει μεγάλα σκορ, με 10 στα 14 over 2,5 και 11 στα 14 goal goal συνολικά. Μία από τα ίδια η Φενερμπαχτσέ, προέρχεται από τρεις νίκες και αήττητο σερί επτά αγώνων με τρεις ισοπαλίες. Προγνωστικά over 2,5 και goal goal Μπούρσασπορ Φενερμπαχτσέ: Σε καλή αγωνιστική κατάσταση οι δύο ομάδες, σκοράρουν και δέχονται εύκολα το γκολ, περιμένω ανοικτό ματς με τελικές για γκολ και τέρματα, θα πάω με το over 2,5 σε απόδοση 1,67 στις στοιχηματικές εταιρίες στην Ελλάδα Μπούρσασπορ Φενερμπαχτσέ over 2,5 σε απόδοση 1,67 Σκοράρουν εύκολα στην Μπουντεσλίγκα Για την Μπουντεσλίγκα η Στουτγάρδη υποδέχεται την Λεβερκούζεν, με τις δύο ομάδες να είναι περίπου στην μέση του βαθμολογικού πίνακα και σχετικά κοντά, με μικρή διαφορά βαθμών. Η Στουτγάρδη βρίσκεται στην 13η θέση με 17 βαθμούς, πέντε βαθμούς πάνω από τις επικίνδυνες θέσεις και απολογισμό πέντε νίκες, δύο ισοπαλίες και\n2 επτά ήττες με γκολ 13-17, όλες οι νίκες είναι εκτός έδρας, μακριά από αυτή μετράει επτά ήττες σε οχτώ ματς. Η Λεβερκούζεν είναι στην ένατη θέση με 21 βαθμούς, πολύ κοντά στις υψηλότερες θέσεις, το συνολικό ρεκόρ της είναι πέντε νίκες, έξι ισοπαλίες και τρεις ήττες, έχοντας πετύχει 27 γκολ και δεχτεί 19 γκολ. Εκτός έδρας έχει μοιρασμένα αποτελέσματα και γκολ, ενώ εντός έδρας είναι αήττητη, αλλά με πολλές ισοπαλίες. Συνολικά έχει δέκα στα 14 over 2,5 και 11 στα 14 goal goal. Στα οχτώ τελευταία ματς έχει τρεις νίκες και πέντε ισοπαλίες, με τα επτά να είναι με goal goal. Προγνωστικά over 2,5 και goal goal Στουτγάρδη Λεβερκούζεν: Σε καλύτερη φάση η Λεβερκούζεν, θα μείνω μακριά από το τελικό αποτέλεσμα, διότι η γηπεδούχος είναι πολύ καλή εντός έδρας, έτσι θα προτείνω το να σκοράρουν και οι δύο ομάδες, το goal goal είναι σε απόδοση 1,55 στις στοιχηματικές εταιρίες στην Ελλάδα, που προσφέρει την αναμέτρηση με 0% γκανιότα (αφορά μόνο το τελικό αποτέλεσμα και ισχύουν όροι και προϋποθέσεις) και πολλά ειδικά στοιχήματα. Στουτγάρδη Λεβερκούζεν goal goal σε απόδοση 1,55 Μάχη παραμονής στο Βίλεμ Στην Ολλανδία η αγωνιστική ξεκινά με την αναμέτρηση Βίλεμ Μπρέντα, ανάμεσα σε δύο ομάδες που είναι λίγο πάνω από την γραμμή του υποβιβασμού και σίγουρα χρειάζονται βαθμούς για την δύσκολη συνέχεια. Η Βίλεμ είναι 14η θέση με 14 βαθμούς, ενώ η Μπρέντα είναι μία θέση κάτω με 12 βαθμούς, με τις δύο ομάδες να έχουν οχτώ ήττες σε 14 παιχνίδια και ισορροπημένα αποτελέσματα τόσο εντός όσο και εκτός. Η Βίλεμ με 31 γκολ παθητικό διαθέτει την χειρότερη άμυνα στην κατηγορία, ενώ η Μπρέντα με 30 γκολ παθητικό έχει την δεύτερη χειρότερη αμυντική γραμμή. Η Βίλεμ έχει 12 στα 14 over 2,5 και επτά στα επτά μπροστά στο κοινό της, ενώ η Μπρέντα έχει εννιά στα 12 over 2,5 και τέσσερα εκτός έδρας. Betcatalog Προγνωστικά over 2,5 και goal goal Βίλεμ Μπρέντα: Οι δύο αντίπαλοι σήμερα θα τα δώσουν όλα, διότι μπορεί ο τρεις βαθμοί να είναι πολύτιμοι στο τέλος, σε κάποια ισοβαθμία, περιμένω ανοικτό παιχνίδι με πολλά γκολ, το over 2,5 είναι σε απόδοση 1,75 στις στοιχηματικές εταιρίες στην Ελλάδα Βίλεμ Μπρέντα over 2,5 σε απόδοση 1,75 Προγνωστικά over 2,5 και goal goal Παρασκευής Μπούρσασπορ Φενερμπαχτσέ over 2,5 σε απόδοση 1,67\n3 Στουτγάρδη Λεβερκούζεν goal goal σε απόδοση 1,55 Βίλεμ Μπρέντα over 2,5 σε απόδοση 1,75


Ο Κούρδος καλλιτέχνης Jango Mousa ζωγραφίζει τον πόλεμο και τη μετανάστευση - Kurdishvoice Περιοδικό Ελλάδα Κουρδιστάν | Η φωνή των Κούρδων\nΟ Κούρδος καλλιτέχνης Jango Mousa ζωγραφίζει τον πόλεμο και τη μετανάστευση\nDate: 3 Ιουλίου, 2021\nΕξόριστος καλλιτέχνης από τη Ροζάβα που ζει στην Ελβετία, αναδημιουργεί μέσω από τους πίνακές του, την πραγματικότητα για τις ζωές που καταστράφηκαν από τον πόλεμο.\nΟ Jango Mousa γεννήθηκε στην πόλη Amude στη βορειοανατολική Συρία (Ροζάβα) και αποφοίτησε από τη Σχολή Τέχνης του Πανεπιστημίου της Δαμασκού το 1985. Στη συνέχεια ξεκίνησε στην Ακαδημία Τέχνης Repin στην Αγία Πετρούπολη και μετά από εννέα χρόνια ζωγραφικής και θεατρικής εκπαίδευσης εκεί, επέστρεψε στη Συρία το 1996 ως ακαδημαϊκός πλήρους απασχόλησης στο Πανεπιστήμιο της Δαμασκού.\nΤο 2013, η ζωή του Mousa άλλαξε ριζικά όταν αναγκάστηκε να μεταναστεύσει από τη Ροζάβα και έκτοτε ζει στην Ελβετία.\nΟ Mousa είπε στην Yeni Özgür Politika, ότι έμεινε στη Ροζάβα για τρία χρόνια από τον καταστροφικό εμφύλιο πόλεμο, αλλά τελικά βρήκε όλες τις επιλογές του εξαντλημένες.\n«Η ζωή ήταν γεμάτη κινδύνους και άγνωστες απειλές, ειδικά για τους διανοούμενους και τους καλλιτέχνες. Φυσικά η αποκοπή μου από τη Ροζάβα μου στοίχισε. Φυσικά θα προτιμούσα να ζήσω στη χώρα μου, αλλά ως ελεύθερη, δημοκρατική χώρα», είπε.\nΟ Mousa θυμάται τις δυσκολίες που έχει βιώσει ως πρόσφυγας, ειδικά στον τομέα της τέχνης, για την οποία όπως αναφέρει «δεν είναι ανοιχτή στους πρόσφυγες». «Πιστεύω ότι η τέχνη είναι ο καλύτερος τρόπος με τον οποίο μπορεί κάποιος να εκφραστεί. Αυτό που συνειδητοποίησα είναι ότι δεν δίνεται σημασία σε αυτά τα θέματα στην Ελβετία και ότι η σφαίρα της τέχνης δεν ήταν ανοιχτή και προσβάσιμη στους πρόσφυγες. Ακόμη και Ελβετοί καλλιτέχνες πρέπει να κάνουν άλλη δουλειά για να κερδίσουν τα προς το ζην. Δεν υπάρχει ακαδημία τέχνης εδώ στην Ελβετία και έτσι έγινε ένας από τους κύριους στόχους μου να κάνω ό,τι είναι δυνατόν για να ανοίξει μία τέτοια ακαδημία».\nΟ 54χρονος καλλιτέχνης έχει πραγματοποιήσει εκθέσεις στη Δαμασκό, τη Βηρυτό, την Αγία Πετρούπολη, το Κουβέιτ, το Ντουμπάι, τη Στοκχόλμη, το Σαφχάουζεν και το Τούργκαου. Η τελευταία του έκθεση στο Löwen Sommesi επικεντρώθηκε στον πόλεμο και τη μετανάστευση.\n«Το θέμα της έκθεσης ήταν ο πόλεμος και προσέλκυσε μεγάλο ενδιαφέρον… Εστιάζω σε ανθρώπους που έχουν αποκοπεί από τις χώρες τους. Πρόσφατα ζωγραφίζω ψάρια, συμβολίζοντας αυτόν τον ξεριζωμό. Ψάρια που έχουν αφήσει το νερό, ψάρια έξω από το νερό…».


CLOPYPASTE: Έξυπνες συμβουλές για να μείνετε μακριά από τα περιττά κιλά των Χριστουγέννων...\nΈξυπνες συμβουλές για να μείνετε μακριά από τα περιττά κιλά των Χριστουγέννων...\nΑναρτήθηκε από Clopy Paste 13 Δεκεμβρίου 2014\nΗ περίοδος των γιορτών αποτελεί σαφώς μια μικρή ανάσα ξεκούρασης, περίοδο χαράς και ξεγνοιασιάς. Από την εορταστική ατμόσφαιρα δεν θα μπορούσαν να λείπουν τα γιορτινά τραπέζια και τα παραδοσιακά, αλλά πλούσια σε θερμίδες γλυκά, που είναι άρρηκτα συνδεδεμένα με τα Χριστούγεννα.\n- Περιορίστε την κατανάλωση παραδοσιακών γλυκών σε δύο μόνο μέρες της εορταστικής περιόδου, την παραμονή ή ανήμερα των Χριστουγέννων και της Πρωτοχρονιάς.\n- Τις παραπάνω ημέρες, διαλέξτε και καταναλώστε ένα από τα χριστουγεννιάτικα γλυκά. Προτιμήστε μελομακάρονα και δίπλες, από κουραμπιέδες.\n- Αν παρασκευάζετε εσείς τα γλυκά σας, κάντε τα όσο το δυνατό πιο κοντά στις γιορτινές μέρες.\n- Στο γιορτινό τραπέζι:\n2. Φροντίστε το ½ του πιάτου σας να αποτελείται από σαλάτα\n3. Ξεκινήστε το γεύμα σας, τρώγοντας πρώτα τη σαλάτα\n4. Το ¼ του πιάτου σας θα πρέπει να αποτελείται από γαλοπούλα ή άλλο κρέας\n6. Φροντίστε να μασάτε αργά! Το σήμα του κορεσμού από το στομάχι δίνεται στον εγκέφαλο μισή ώρα αφού χορτάσουμε. Καταλαβαίνουμε λοιπόν ότι τρώγοντας αργά, μπορούμε να γλιτώσουμε την άσκοπη κατανάλωση φαγητού.\n7. Καταναλώστε το αλκοόλ με μέτρο. Δοκιμάστε μερικά τρικ όπως την προσθήκη σόδας ή αναψυκτικού light μέσα στο κρασί, ώστε να έχετε το περιθώριο να πιείτε κι ένα ποτηράκι παραπάνω…\n- Τις ημέρες που γνωρίζετε ότι έχετε κάποιο τραπέζι λόγω των ημερών φροντίστε να φάτε λιγότερο στο υπόλοιπο της ημέρας.\n- Τις γιορτινές αυτές μέρες κάντε πράξη την κατανάλωση σαλάτας μαζί με τα γεύματά σας.\nΛέξη- Κλειδί: Άσκηση! Μην ξεχνάτε ότι οι παραπάνω θερμίδες μπορούν να αντισταθμιστούν από την αύξηση της φυσικής δραστηριότητας. Διανύοντας μέρες χαράς, μην παραλείψετε να κάνετε βόλτα στα μαγαζιά, αλλά και στους στολισμένους δρόμους της Αθήνας, να εγκαταλείψετε λίγο πιο μακριά από τον προορισμό σας το αυτοκίνητο ή το λεωφορείο και να αναπνεύσετε, κάνοντας ένα περίπατο, καθαρό, χριστουγεννιάτικο αέρα, απολαμβάνοντας την εορταστική ατμόσφαιρα!\nΠηγή: mednutrition.gr - ClopYPastE.gr - ClopYandPastE.gr - ClopYandPastE.blogspot.com\nΆλλα κόλπα, Εν σώματι υγιεί, Ευοί-Ευάν, Η γνώση είναι δύναμη |